Pireorama ιστορίας και πολιτισμού: Φεβρουαρίου 2019\nΔήμαρχος Πειραιά όταν έγινε ο φωτισμός δια φωταερίου ήταν ο Τρύφωνας Μουτζόπουλος, ο δήμαρχος των μεγάλων έργων, όπως χαρακτηρίστηκε στον Πειραιά. Κάτι που πρέπει να λεχθεί είναι το γεγονός ότι ο Τρύφων Μουτζόπουλος εκτός από Δήμαρχος ήταν και μέτοχος της εταιρείας φωταερίου. Αρχικά τοποθετήθηκαν 250 φανοί αεριόφωτος, όπου καλούνταν τότε οι φανοί φωταερίου. Σε αυτούς προστέθηκαν και άλλοι, κατά μήκος της προκυμαίας του εμπορικού λιμανιού, τη συντήρηση των οποίων είχε η επιτροπεία λιμένος, που εν μέρει θα λέγαμε ανήκε κι αυτή σε δημαρχιακή διοίκηση. Μαζί λοιπόν με τους φανούς του λιμανιού ο αριθμός έφτασε στα 1550 φανάρια αεριόφωτος, που συνυπήρχαν παράλληλα με τις λάμπες πετρελαίου και τα φανάρια λαδιού που συνέχιζαν να λειτουργούν όπου δεν είχαν τοποθετηθεί ακόμα φανοί αερίου.\nΟ πρώτος φανός αεριόφωτος άναψε το 1878 με πανηγυρικό τρόπο. Ο Δήμαρχος Τρύφωνας Μουτζόπουλος κρατώντας ένα ξύλινο κοντάρι στην άκρη του οποίου είχε προσαρμοστεί ένα αναμμένο κερί, ευρισκόμενος έξω από το ναό της Αγίας Τριάδας άναψε δημόσια στήλη φωτισμού. Τη δουλειά που έκανε εκείνη την ημέρα των εγκαινίων ο Μουτζόπουλος, δηλαδή να ανάψει τον πρώτο φανό αερίου με τη χρήση ξύλινου κονταριού, έκαναν στην ουσία καθημερινά οι φανοκόροι οι οποίοι ανήκαν στον Δήμο. Τα απογεύματα με τη δύση του ηλίου άναβαν τα φώτα του δρόμου ενώ το πρωί περνούσαν από τα ίδια σημεία και τα έσβηναν. Τους φανοστάτες και τους λυχνοστάτες τους τοποθετούσαν σε γωνίες και διασταυρώσεις οδών, για να φωτίζουν προς διαφορετικές κατευθύνσεις. Οι φανοκόροι συνέχιζαν να κάνουν την ίδια εργασία και ύστερα από το 1878 όταν σταδιακά άρχισε ο φωτισμός να γίνεται δια αερίου αφού και το φωταέριο απαιτούσε επίσης την ύπαρξη φανοκόρων. Το πιο απόμακρο σημείο φωτιστικού με γκάζι ήταν το Ζάννειο Νοσοκομείο.\nΕίκοσι δύο χρόνια αργότερα, το 1900, ο ίδιος Δήμαρχος ο Τρύφωνας Μουτζόπουλος, στη δεύτερη θητεία του, ήταν και πάλι εκείνος που εγκαινίασε το νέο τρόπο δημόσιου φωτισμού στον Πειραιά που γινόταν με το ηλεκτρικό ρεύμα! Το απόγευμα της 14ης Ιανουαρίου του 1900, ημέρα Παρασκευή, στις 18.00' ώρα που ο ήλιος είχε δύσει, το μήκος της παραλίας του εμπορικού λιμανιού, από την Πλατεία Καραϊσκάκη έως το Τελωνείο, φωτίστηκε δια στηλών ηλεκτρικού ρεύματος. Πλήθος κόσμου είχε καλύψει την πλατεία Ωρολογίου από νωρίς. Μέσα στο Δημαρχείο εκτός του Δημάρχου Τρ. Μουτζόπουλου βρισκόταν σύσσωμο όλο το δημοτικό συμβούλιο ο Λιμενάρχης Πειραιά Ηπίτης, όλες οι αρχές της πόλεις και οι καθηγητές του γυμνασίου Πειραιά που αγωνιούσαν να δουν από κοντά αυτό το τεχνολογικό θαύμα. Την ηλεκτρική εταιρεία αντιπροσώπευε ο Νικόλαος Νικολαΐδης ο οποίος ήταν μάλιστα Πειραιώτης.\nΈστελναν επιστολές στις τοπικές εφημερίδες περιγράφοντας τα αισθήματά τους «Ησθανθείτε και εσείς μέσα στη ψυχή σας το αιφνίδιο εκείνο φτερούγισμα που ένοιωσα κι εγώ μέσα στη ψυχή μου προχθές, όταν άστραψαν αίφνης οι ηλεκτρικοί λαμπτήρες ως άλλοι τόσοι νυχτερινοί ήλιοι….. Επάνω εις το παράθυρό μου ο προ της Αγίας Τριάδος λαμπτήρ ρίπτει μιαν αργυράν δέσμην ακτίνων. Μόλις προ δύο ημερών με φωτίζει, και όμως τον αγαπάω ως αρχαίον μου φίλο» γράφει ο αρθρογράφος που υπογράφει με τα αρχικά Γ.Σ. (πιθανότατα ο Γεώργιος Στρατήγης), στην εφημερίδα «Σφαίρα» της 18ης Ιανουαρίου του 1900 με τίτλο «Πλειότερον Φως». «Μέσα στο κατάφωτο λιμάνι, το αγαπημένο μου λιμάνι, ακούω τους οξείς συριγμούς των απερχόμενων ατμόπλοιων ενώ πέρα εκεί εις τα φανάρια, διακρίνω να εισέρχονται σκάφη μεγάλα και τεράστια, φέροντα εις τον Πειραιά μας την κίνηση, τη ζωή, τον πλούτο. Τα κύματα του ηλεκτρικού φωτός παίζουν με τα κύματα της θάλασσας» συμπληρώνει γεμάτος ενθουσιασμό ο συντάκτης του άρθρου.\nΣτην περίπτωση του ηλεκτρικού ρεύματος συνέβη ότι είχε συμβεί πρωτύτερα. Ενισχύθηκε ο φωτισμός των συνοικιών του Πειραιά με την τοποθέτηση φανών φωταερίου που είχαν αντικατασταθεί από στύλους ηλεκτρικού. Οι εφημερίδες κατέγραψαν τη σύμπτωση που παρουσίαζε το έργο του Τρύφωνα Μουτζόπουλου. Ήταν ο Δήμαρχος που εγκαινίασε το 1878 το φωτισμό με φωταέριο στον Πειραιά και ο ίδιος που εγκαινίασε το φωτισμό με τη χρήση ηλεκτρικού ρεύματος, παρά τα είκοσι δύο χρόνια που χώριζαν τα δύο εγκαίνια μεταξύ τους. Το κοντάρι του Μουτζόπουλου με το κερί στην άκρη, αντικαταστάθηκε με ένα κουμπί, που πατώντας το, άναβε ταυτόχρονα 24 ηλεκτρικούς λαμπτήρες 500 κηρίων ο καθένας. Η αντικατάσταση των φανών φωταερίου, δεν έγινε γρήγορα κι έτσι γκάζι και ηλεκτρισμός παρείχαν από κοινού την υπηρεσία τους στον Πειραιά.\nΣτην εφημερίδα "Η φύσις" στο φ. της 15ης Οκτωβρίου του 1903, στο άρθρο "Ο Ηλεκτροσιδηρόδρομος Αθηνών - Πειραιώς" λαμβάνουμε τις πληροφορίες για το εργοστάσιου αυτό στο Νέο Φάληρο. Βρισκόταν σε απόσταση οκτακοσίων μέτρων από τις σιδηροδρομικές γραμμές Αθηνών – Πειραιώς και καταλάμβανε έκταση 24 χιλιάδων τετραγωνικών μέτρων. Αποτελούταν από δύο μακρόστενες αίθουσες. Η μια ήταν λίγο μεγαλύτερη της άλλης. Η μεγάλη αίθουσα είχε μήκος 85,5 μέτρα και ύψος 13 μέτρα και στέγαζε τις μηχανές παραγωγής. Η διπλανή μικρότερη αίθουσα είχε μήκος 70 μέτρα και επίσης 13 μέτρα ύψος, και στέγαζε το λεβητοστάσιο. Όπως όλα τα ατμοηλεκτρικά εργοστάσια της εποχής, διέθετε ένα πολύπλοκο σύστημα σωληνώσεων για τη μεταφορά νερού και ατμού, ψυκτήρες και δεξαμενή ύδατος. Στη μεγάλη αίθουσα υπήρχαν επτά ατμομηχανές με παραγωγική ικανότητα τριών χιλιάδων κιλοβάτ. Κάθε μια από αυτές τις μηχανές είχε μήκος δέκα μέτρων και ζύγισε εκατό τόνους. Πάνω από τις επτά μηχανές υπήρχε μια γέφυρα μεταφοράς βαρέων αντικειμένων κινούμενη πάνω σε σιδηροτροχιές.\nΣτη μικρότερη στεγάζονταν δώδεκα λέβητες. Η εικόνα του εργοστασίου ήταν γνώριμη τόσο στους κατοίκους όσο και στους διερχόμενους επιβάτες του σιδηροδρόμου από τις δύο καμινάδες του, που είχαν ύψος 65 μέτρων. Η βάση των καμινάδων αυτών κατεβαίνει οκτώ μέτρα μέσα στο έδαφος. Το πρώτο εργοστάσιο παραγωγής ηλεκτρικού ρεύματος στην Ελλάδα, αποφασίστηκε να δημιουργηθεί στο Νέο Φάληρο, καθώς κρίθηκε ως ο καταλληλότερος τόπος. Βρισκόταν περίπου στη μέση των δύο πόλεων Αθήνας και Πειραιά, είχε εγγύτητα με τη θάλασσα. Όμως με την πάροδο των ετών αυξήθηκε τόσο ώστε η ζήτηση ήταν μεγαλύτερη από την παραγωγή του εργοστασίου του Νέου Φαλήρου. Το 1922 ο πληθυσμός σε Πειραιά και Αθήνα αυξήθηκε λόγω και έλευσης Μικρασιατών προσφύγων. Παρά το γεγονός ότι οι μηχανές του εργοστασίου του Νέου Φαλήρου εκσυγχρονίστηκαν και παρήγαγαν ρεύμα 13 χιλιάδων κιλοβάτ και πάλι δεν αρκούσε να καλύψουν τις ανάγκες. Ο φωτισμός που κάποτε εντυπωσίαζε τους κατοίκους, κρίθηκε ανεπαρκής.\n1910 - Ο ηλεκτρισμός που κινεί το σιδηρόδρομο είναι πλέον γεγονός. Η καινοτομία αυτή έμεινε τόσο πολύ βαθιά χαραγμένη στη συλλογική μνήμη, ώστε μέχρι σήμερα παρά το γεγονός ότι τα πάντα σχεδόν κινούνται με τη χρήση ρεύματος, εμείς συνεχίζουμε να αποκαλούμε τον σιδηρόδρομο Αθηνών – Πειραιώς ως «ηλεκτρικό» επιβεβαιώνοντας το μέγεθος της εντύπωσης που είχε δημιουργήσει τότε.\nΤα 45 χιλιάδες κιλοβάτ του εργοστασίου του Κερατσινίου φάνταζαν υπερβολικά όταν σε Αθήνα και Πειραιά οι απαιτήσεις έφταναν στα 18 χιλιάδες κιλοβάτ. Αμέσως το εργοστάσιο του Νέου Φαλήρου τέθηκε σε εφεδρεία. Παράλληλα το ρεύμα μετατράπηκε από συνεχές 110 βολτ σε εναλλασσόμενο 220. Με την μετατροπή αυτή έγινε οικονομικότερη η διανομή του ρεύματος. Με συνεχής βελτιώσεις το εργοστάσιο του Κερατσινίου αύξανε την παραγωγή του. Το 1930 παρήγαγε ρεύμα 83 χιλιάδων κιλοβάτ και το 1936 156 χιλιάδες κιλοβάτ. Τη χρονιά εκείνη αποφασίστηκε και τέθηκε και πάλι σε ενέργεια το εργοστάσιο του Νέου Φαλήρου το οποίο είχε τεθεί από το 1929 σε εφεδρεία. Από τις δύο αίθουσες του εργοστασίου αφαιρέθηκαν οι παλιές ατμομηχανές και οι λέβητες και τοποθετήθηκαν νέες.\nΝηολογήθηκε από Stefanos Milesis στις 2/25/2019 11:27:00 π.μ. Δεν υπάρχουν σχόλια:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ ΑΤΜΟΗΛΕΚΤΡΙΚΟΣ ΝΕΟΥ ΦΑΛΗΡΟΥ, ΗΛΕΚΤΡΙΚΟ ΣΤΟΝ ΠΕΙΡΑΙΑ, ΙΣΤΟΡΙΑ ΗΛΕΚΤΡΙΣΜΟΥ ΣΤΟΝ ΠΕΙΡΑΙΑ, Στέφανος Μίλεσης\nΤο τραμ της παραλίας. Έργο του Δημήτρη Σταματίου\n(Γκαλερί Φώτη Σωτηρόπουλου)\nΤο 1879 ξεκίνησαν στον Πειραιά για πρώτη φορά τα έργα την εγκατάσταση ιπποκίνητων τραμ. Βελγική εταιρεία ανέλαβε σε Αθήνα και Πειραιά το έργο τοποθέτησης, σε μεγάλες αρτηρίες, μεταλλικών ράβδων πάνω στις οποίες θα κινούνταν οι λεγόμενοι ιπποτροχιόδρομοι, δηλαδή τραμ τα οποία έσερναν άλογα. Μικρά ανοιχτά στα πλάγια βαγονάκια, έκαναν την εμφάνισή τους για πρώτη φορά το 1882-83. Ο τραμβαγέρης ήταν στην ένας κοινός αμαξηλάτης που κρατούσε ένα τεράστιο καμτσίκι με το οποίο μαστίγωνε κάθε τόσο κάποια δύσμοιρα άλογα.\nΤα μαστιγώματα συνοδεύονταν από ακατάσχετο υβρεολόγιο, γεγονός που έκανε τους επιβάτες να αντιδρούν, ενώ δεν ήταν λίγες οι φορές που η αστυνομία επενέβαινε και συνελάμβανε τους οδηγούς που εξύβριζαν τα θεία. Σε εκείνες τις πρώτες διαδρομές τα άλογα άλλαζαν σε προκαθορισμένα σημεία, προκαλώντας τη διακοπή του δρομολογίου. Οι επιβάτες τότε κατέβαιναν από το όχημα και περίμεναν να γίνει η αλλαγή των αλόγων.\nΠεριμένοντας το Τραμ του Νέου Φαλήρου 1909\nΗ βελγική εταιρεία ιπποσιδηροδρόμων διέθετε σε Αθήνα και Πειραιά 700 άλογα και 900 αμαξάδες. Οι εισπράκτορες στις αφετηρίες και στους σταθμούς αλλαγής, περιφερόταν έξω από τα τραμ και οι επιβάτες ήταν εκείνοι που είχαν την υποχρέωση να τους βρουν για να προμηθευτούν το εισιτήριό τους. Όταν κάποτε ένας ομογενής του εξωτερικού διαμαρτυρήθηκε σε εισπράκτορα για τη μέθοδο αυτή, εκείνος βαριεστημένα απάντησε ότι «εδώ είναι Ελλάδα».\nΤην άνοιξη του 1906 υπεγράφη η σύμβαση μεταξύ του κράτους και της ηλεκτρικής εταιρείας για την εγκατάσταση των ηλεκτρικών τροχιοδρόμων που εμφανίστηκαν για πρώτη φορά το 1908. Το πρώτο στοιχείο που έφεραν τα ηλεκτροκίνητα Τραμ ήταν η ασφαλτόστρωση των οδών από όπου διέρχονταν οι γραμμές τους. Μέχρι τότε πολλοί από τις οδούς ήταν επίτηδες χωμάτινοι για να μη γλιστρούν τα άλογα. Οι οδοί που ήταν πλακοστρωμένες στέκονταν αιτία συχνών τραυματισμών των αλόγων. Το κυριότερο όμως στοιχείο που εισήγαγαν τα ηλεκτροκίνητα τραμ ήταν το φθηνό εισιτήριο που υποδέχθηκαν με ενθουσιασμό οι επιβάτες. Μεγάλη αντίδραση υπήρξε ωστόσο από τους αμαξάδες καθώς έβλεπαν ότι έχαναν την πελατεία τους.\nΤο φθηνό εισιτήριο προκάλεσε την ακινησία των αμαξάδων, οι οποίοι συγκεντρώθηκαν και κάλεσαν τους τότε πολιτευτές να ματαιώσουν τη λειτουργία των τραμ. Όμως η πρόοδος προχωρούσε και οι όποιες αντιδράσεις δεν θα μπορούσαν να σταθούν εμπόδιο στην εξέλιξή της. Ένα άλλο πρόβλημα που είχε παρουσιαστεί επίσης, ήταν ότι η εταιρεία τροχιοδρόμων δεν έβρισκε οδηγούς καθώς η χρήση ηλεκτρισμού προκαλούσε μεγάλο φόβο. Η Πάουερ τότε αποφάσισε να καλύψει τις θέσεις, μειώνοντας παράλληλα και τις αντιδράσεις των αμαξάδων, προσλαμβάνοντάς τους ως οδηγούς στα Τραμ. Για αυτό και οι πρώτοι τραμβαγέρηδες ήταν στην πραγματικότητα οι αμαξάδες.\nΚάπνιζαν διαρκώς, διατηρούσαν μεγάλα μουστάκια και ο κόσμος που τους αναγνώριζε τους έκανε πλάκα λέγοντάς τους να κρατούν καλά το καμτσίκι ή τους ρωτούσε αν τάισαν τα άλογα. Όταν το τραμ σταματούσε λόγω βλάβης, οι επιβάτες τους ρωτούσαν μήπως «ψόφησαν τα άλογα». Αλλά κι όταν οδηγούσαν οι πιτσιρικάδες τους φώναζαν να κρατούν καλά τα γκέμια. Αυτοί οι τραμβαγέρηδες – αμαξάδες, διατήρησαν επίσης και το συνήθειο που είχαν από παλιά, να βρίζουν δηλαδή ακατάπαυστα. Για αυτό και στη συνείδηση του κόσμου το ακατάσχετο υβρεολόγιο ταυτίστηκε με τους τραμβαγέρηδες.\nΗ πρώτη γραμμή ιππήλατου τραμ που έκανε την εμφάνισή της στον Πειραιά ήταν Τελωνείο – Σταθμός Λαρίσης (1882 - 83). Ο ήχος του τραμ στα χρόνια της υποκίνησης, ήταν ο ήχος των τροχών πάνω σε ράγες συνοδεία καλπασμού αλόγων. Το ηλεκτρικό τραμ εμφανίστηκε στην ίδια γραμμή το 1910 και ήταν κατασκευής Dick Kerr του 1909.\nΟ Στρατής Αξιώτης ένας από τους μεγάλους Πειραιώτες ζωγράφους με θέματα που αναφέρονται στη δουλειά του λιμανιού, στα ναυπηγεία και στα καράβια κατέγραψε το "κανελί" ακόμα ως προς το χρώμα του, τραμ της παραλίας "Τελωνείο - Σταθμός Λαρίσης".\nΟ πίνακας του Δ. Σταματίου είναι εμπνευσμένος από τη φωτογραφία των Ηνωμένων Φωτορεπόρτερς που απεικονίζει το βαγόνι Νο. 63 (Κατασκευής εργοστασίου ΕΗΣ / Siemens) το οποίο διασώζεται σήμερα στο Σιδηροδρομικό Μουσείο της Αθήνας (Αρχείο ΗΣΑΠ).\nΔυστυχώς η αλλαγή της κίνησης με ρεύμα οδήγησε πολλά από τα εκατοντάδες άλογα των τραμ στο ζωολογικό κήπο του Φαλήρου όπου εκεί γίνονταν βορά των άγριων ζώων για μερικές μόνο δεκάρες.\nΤα τραμ του Πειραιά δεν ήταν όλα ιδίου χρώματος αλλά αρχικώς διέφεραν ανάλογα με τις γραμμές που εκτελούσαν. Τα παραλιακά οχήματα, αυτά δηλαδή που εκτελούσαν το δρομολόγιο Παλαιό Τελωνείο – Σταθμό Λαρίσης, ήταν ας το πούμε κόκκινα ή καλύτερα κανελιά. Αυτά ο κόσμος τα αποκαλούσε «τσάρλεστον» με αφορμή τα σκαμπανεβάσματά τους. Οι υπόλοιπες γραμμές Τραμ στον Πειραιά ήταν πρασίνου χρώματος. Τα τραμ της παραλίας έγιναν κι αυτά πράσινα προπολεμικά. Η τελευταία γραμμή που προστέθηκε στον Πειραιά το 1936, ήταν του Περάματος, στην οποία τα τραμ ήταν κίτρινα.\nΤο ταξίδι Αθήνα, Νέο Φάληρο, Πειραιάς ήταν πραγματικός άθλος. Όταν οι επιβάτες του τροχιοδρόμου έφταναν κάποτε στο Φάληρο εάν ήθελαν να συνεχίσουν για Πειραιά όφειλαν να κατέβουν από το τραμ Αθηνών και να παραλάβουν του Πειραιώς. Καθώς οι γραμμές όμως απείχαν μεταξύ τους αρκετά, όφειλαν να πεζοπορήσουν μέσα από άλση, πλατείες, δρόμους και άλλα εμπόδια για να μεταβούν από τη μια άκρη του Φαλήρου που σταματούσε η μια γραμμή, στην άλλη που ξεκινούσε η αντίστοιχη του Πειραιά. Κύριο εμπόδιο ενοποίησης των δύο γραμμών ήταν ότι οι εκτάσεις ανάμεσά τους ήταν ιδιοκτησίας της εταιρείας των Σιδηροδρόμων Αθηνών Πειραιώς (μετέπειτα ΗΣΑΠ) που δεν επέτρεπαν τη διέλευση του τροχιοδρόμου, καθώς τον θεωρούσαν ανταγωνιστή. Η προσπάθεια που έκανε ο Τροχιόδρομος ώστε να διέλθει από την ακτή πάνω σε γέφυρα επί της θάλασσας, διακόπηκε όταν η εταιρεία σιδηροδρόμου κατασκεύασε τις καμπίνες για τα θαλάσσια λουτρά αλλά και τη γνωστή εξέδρα του Νέου Φαλήρου με αποκλειστικό σκοπό την αποτροπή υλοποίησης του σχεδίου της ενοποίησης των γραμμών του τροχιοδρόμου. (Περισσότερα στο άρθρο "Η εξέδρα του Νέου Φαλήρου")\nΤο τραμ από Αθήνα φτάνει στο ύψος του εστιατορίου Τσελεμεντέ, ενώ μεσολαβεί μια απόσταση μεγάλη από την οποία αδυνατεί να συνεχίσει την διαδρομή του. Το τραμ του Πειραιά αναχωρεί στο βάθος της φωτογραφίας. Η ενδιάμεση απόσταση θα πρέπει να καλυφθεί από τους επιβάτες πεζοπορώντας.\nΑπό το 1910 που ηλεκτροδοτήθηκε το τραμ της παραλίας μέχρι το 1912 είχαν ολοκληρωθεί στον Πειραιά οι επεκτάσεις των γραμμών. Ο Πειραιάς εκτός της παραλιακής διαδρομής (τροχιόδρομος παραλίας), παραδοσιακά διέθετε πέντε ακόμα τροχιοδρομικές γραμμές που ήταν οι εξής:\n1. Την υπ΄ αριθμ. 17 που ήταν Άγιος Βασίλειος, Σωκράτους, Νέο Φάληρο.\n2. Την υπ’ αριθμ. 18 που ήταν Νέο Φάληρο Μακράς Στοάς.\n3. Την υπ΄ αριθμ. 19 που ήταν Σταθμός Σ.Α. - Φρεαττύδα (διαμέσου οδού Ηφαίστου και Μουνυχίας όπως αποκαλούσαν τότε το Πασαλιμάνι).\n4. Την υπ΄ αριθμ. 20 που ήταν κυκλική διαδρομή και έκανε το γύρο της Καστέλλας και τέλος\n5. Την υπ΄ αριθμ. 21 που ξεκινούσε από το Ωρολόγιο με κατεύθυνση προς την Αγία Σοφία. (Από το 1945 η γραμμή αυτή λειτούργησε ως Άγιος Βασίλειος, Ωρολόγιο, Αγία Σοφία. Όταν καταργήθηκε τον αριθμό δρομολογίου έφερε η αντίστοιχη γραμμή λεωφορείου).\nΤο Τραμ της γραμμής 19, Σταθμού Σ.Α.Π. - Φρεαττύδας διέρχεται του Ρωσικού Νοσοκομείου\nΌχημα 53 του τροχιοδρόμου της παραλίας\nΑπό το 1936 λειτουργούσε και η διαδρομή προς το Πέραμα. Από όλες αυτές τις διαδρομές, μόνο δύο εκτελούσαν δρομολόγια με ρυμουλκούμενα βαγόνια. Η γραμμή 17 του Αγίου Βασιλείου όπου δύο πράσινα οχήματα εκτελούσαν δρομολόγια καθώς και η γραμμή του Περάματος. Σε όλες τις υπόλοιπες διαδρομές τα Τραμ ήταν μονά.\nΣτη θέση «Παλαιό τέρμα» της γραμμής επί της λεωφόρου Σαχτούρη το Τραμ 17. Ήταν το μοναδικό που ήταν διπλό, μέχρι το 1936 που τέθηκε στην κυκλοφορία το τραμ του Περάματος. Το δεύτερο Τραμ πίσω, φέρνει τον αριθμό 18 που εκτελούσε την διαδρομή Νέο Φάληρο- Μακράς Στοάς (Εθνικής Αντιστάσεως). Πιθανόν με ξεχασμένο τον αριθμό από το προηγούμενό του δρομολόγιο. Σήμερα η στάση του λεωφορείου φέρει το όνομα "παλαιό τέρμα" προς ανάμνηση των ιστορικών αυτών γραμμών του Τραμ.\nΗ Πάουερ δεν επιδείκνυε ιδιαίτερη θέρμη στη συντήρηση του τροχαίου υλικού και των οχημάτων. Ενώ το 1912 κυκλοφορούσαν 25 οχήματα στις πέντε πειραϊκές γραμμές, το 1928 τα οχήματα ήταν μόλις 17 καθώς οκτώ οχήματα είχαν στο μεταξύ αποσυρθεί. Το ίδιο χρονικό διάστημα ο Πειραιάς είχε διπλασιάσει ή καλύτερα τριπλασιάσει τον πληθυσμό του, καθώς είχε μεσολαβήσει η Μικρασιατική καταστροφή αλλά είχε δεχθεί και μεγάλο αριθμό εσωτερικής μετανάστευσης.\nΤα δρομολόγια των Τραμ διαρκούσαν μέχρι τις 10.30 το βράδυ καθώς η Πάουερ είχε κρίνει ότι μέχρι εκείνη την ώρα τα δρομολόγιά της ήταν κερδοφόρα. Παρά τις αντιδράσεις και τις συνεχείς διαμαρτυρίες για επέκταση του ωραρίου, ειδικά κατά τη θερινή περίοδο, το τελευταίο τραμ έκανε δρομολόγιο στις 10.30. Μόνο το καλοκαίρι του 1945 (Ιούνιο μήνα) ύστερα από τη μεσολάβηση του Δημάρχου Πειραιά (Φοίφα) επιτεύχθηκε η επέκταση του ωραρίου κατά μισή ώρα και το τελευταίο δρομολόγιο γινόταν στις 11.00 ώρα.\nΗ ταχύτητα των τραμ ήταν αργή και όσοι μπορούσαν επιβιβάζονταν όσο αυτά βρίσκονταν σε κίνηση. Αυτοί κατείχαν σύμφωνα με τον τύπο της εποχής την «Τέχνη του τραμ». Η τέχνη αυτή απαιτούσε την ικανότητα να πηδάς πάνω στα τραμ την ώρα που κινούνται αλλά και να παραμένεις πάνω τους στην κυριολεξία κρεμάμενος όταν ήταν γεμάτα. Οι επιβάτες που κρέμονται στο πλάι με το ένα μόνο πόδι τους να πατά στο τραμ αποτελούν μια γνώριμη εικόνα του παρελθόντος. Μόνο οι κυρίες δεν το επιχειρούσαν λόγω ευκοσμίας φυσικά.\nΗ "τέχνη του τραμ" απαιτούσε την ικανότητα να παραμένεις πάνω τους εν κινήσει όταν αυτά ήταν γεμάτα!\nΟ "γνωστός" τρόπος μετακίνησης των παιδιών οδηγούσε συχνά σε θανατηφόρα δυστυχήματα\nΤα τραμ εισήλθαν στην καθημερινότητα των Πειραιωτών τόσο δυναμικά, ώστε όταν οι τροχιοδρομικοί υπάλληλοι κατέβαιναν σε απεργία η οικονομική δραστηριότητα στην πόλη παρέλυε, ενώ μεγάλα επεισόδια σημειώνονταν από τους επιβάτες που αδυνατούσαν να μετακινηθούν. Τότε το κράτος επιστράτευε κληρωτούς και υπαξιωματικούς με την ειδικότητα του μηχανικού από το Πολεμικό Ναυτικό, οι οποίοι αναλάμβαναν την κίνησή τους στις ημέρες της απεργίας. Οι τροχιοδρομικοί υπάλληλοι κατά τη συνηθισμένη πρακτική τους, ξάπλωναν πάνω στις γραμμές για να εμποδίσουν την κίνηση των βαγονιών από τους άνδρες του ναυτικού.\nΤροχιοδρομικοί αφού τοποθετούν εμπόδια στις γραμμές ξαπλώνουν στη συνέχεια και οι ίδιοι προκειμένου να εμποδίσουν την κίνηση των τραμ από τους κληρωτούς και τους υπαξιωματικούς του πολεμικού ναυτικού. (1932)\nΆνδρες του πολεμικού ναυτικού αντικαθιστούν τους τροχιοδρομικούς υπαλλήλους κατά την διάρκεια της απεργίας τους (1929)\nΤα τραμ στάθηκαν αιτία προκλήσεως εκατοντάδων θανατηφόρων δυστυχημάτων και ακρωτηριασμών. Στις εφημερίδες καθημερινά καταγράφονταν σοβαροί τραυματισμοί και θάνατοι είτε επιβατών που προσπαθούσαν να ανέβουν την ώρα της κίνησης, είτε πεζών που απρόσεχτα ανέβαιναν πάνω στις γραμμές των τραμ την ώρα που εκείνο διερχόταν. Οι τραμβαγέρηδες λόγω της πυκνής κυκλοφορίας πεζών και οχημάτων ήταν αναγκασμένοι να χτυπούν διαρκώς το καμπανάκι του βαγονιού. Η συχνότητα ήταν τόσο μεγάλη που τελικά το τραμ καθιερώθηκε στη μνήμη των περισσοτέρων από το χαρακτηριστικό ήχο της καμπάνας του.\nΟ Τροχιόδρομος που κόβει (1910)\nΑπό τους παλαιούς τραμβαγέρηδες - αμαξάδες που ήταν αρχικά οι πρώτοι οδηγοί των τραμ μέχρι τις δεκαετίες του 1929 και '30, πολλά άλλαξαν. Οι τροχιοδρομικοί υπάλληλοι έφεραν ομοιόμορφες στολές, διατηρούσαν φιλαρμονική και χορωδία ενώ ήταν η γνώριμη η παρουσία τους στις γειτονιές, όπου τερμάτιζε δρομολόγιο η γραμμή. Εκεί μαζεύονταν στο πλησιέστερο καφενείο και περιέγραφαν σκηνές από την καθημερινότητά τους.\nΤροχιοδρομικοί υπάλληλοι το 1929\nΦιλαρμονική τροχιοδρομικών την δεκαετία του 1920\nΗ τελευταία γραμμή που προστέθηκε στο πειραϊκό δίκτυο ήταν του Περάματος καθώς το κράτος επιθυμούσε να εξασφαλίσει τη συγκοινωνία προς το Ναύσταθμο για να μπορούν να πηγαινοέρχονται τα πληρώματα των πολεμικών πλοίων. Τα ιταλικά τραμ του Περάματος -κίτρινου χρώματος- παρελήφθησαν στις 1 Αυγούστου του 1936 και προκάλεσαν μεγάλη αίσθηση όταν τα είδαν οι Πειραιώτες να κυκλοφορούν καθώς το εσωτερικό τους ήταν διακοσμημένο πολυτελώς.\nΔοκιμαστική λειτουργία για το Τραμ Περάματος το 1936\nΤο τραμ Περάματος στην Ακτή Κονδύλη την τελευταία χρονιά της λειτουργίας του (1977)\nΚατά την διάρκεια του δευτέρου παγκοσμίου πολέμου τα Τραμ Πειραιώς είχαν διακόψει τη λειτουργία τους λόγω των καταστροφών από τους βομβαρδισμούς. Οι Γερμανοί κατά την διάρκεια του πολέμου ξήλωναν τις ράγες τους προκειμένου να τις στείλουν στη Γερμανία που αναζητούσε απεγνωσμένα μέταλλο για την παραγωγή όπλων. Σε αυτό το σημείο να σημειώσουμε ότι οι ράγες των αθηναϊκών τραμ δεν ξηλώθηκαν καθώς τα τραμ εξακολουθούσαν το μεταφορικό τους έργο στις αθηναϊκές συνοικίες, σε αντίθεση κάποιες γραμμές Τραμ του Πειραιά που κρίθηκαν ως δευτερευούσης σημασίας και οι ράγες όπως είπαμε ξηλώθηκαν για μέταλλο.\nΣταδιακά η επαναλειτουργία των πειραϊκών τραμ άρχισε από το 1945 με τελευταία τη λειτουργία της γραμμής που ιστορικά είχε λειτουργήσει πρώτη στην πόλη, της γραμμής της παραλίας (Τελωνείο – Σταθμός Λαρίσης) η οποία επαναλειτούργησε στις 16 Σεπτεμβρίου του 1946.\nΟι Πειραιώτες ύστερα από τα δεινά του πολέμου και της κατοχής, υποδέχθηκαν με χαρά τα «Τσάρλεστον» και διόλου τους πείραζαν τα συνεχή σκαμπανεβάσματά τους. Τα τραμ ταυτίστηκαν με την ανάπτυξη μιας πόλης και την πορεία της προς την πρόοδο. Η λογική του παρακάτω διαλόγου αποτυπώνει σαφέστατα τη νοοτροπία της εποχής: «Τι είναι παρακαλώ μια πόλη χωρίς τραμ; Δεν είναι πόλη κύριε, χωριό είναι».\nΗ γραμμή της παραλίας ήταν η κεντρικότερη γραμμή όλων στον Πειραιά και χιλιάδες Πειραιώτες διεκπεραίωναν καθημερινά τη μετακίνησή τους με αυτήν. Ήταν όχι μόνο η πρώτη διαδρομή που έγινε ηλεκτροκίνητη αλλά και η πλέον δημοφιλέστερη. Αντί αριθμού γραμμής υπήρχε στα πλευρά των βαγονιών μια τεράστια πινακίδα που ανέγραφε "Τροχιόδρομος παραλίας".\nΑντί αριθμού γραμμής υπήρχε στα πλευρά των βαγονιών μια τεράστια πινακίδα που ανέγραφε "Τροχιόδρομος παραλίας" (όχημα 52)\nΤο όχημα 59 της παραλιακής γραμμής έξω από το Τελωνείο\nΌμως η πρόοδος απαιτεί και την αλλαγή των τρόπων. Ήδη από το 1948 η κοινή γνώμη είχε μεταστραφεί και απαιτούσε την κατάργησή τους «Δεν έχουν λόγο ύπαρξης και θα απελευθερωθούν οι δρόμοι» έγραφαν οι περισσότερες εφημερίδες.\nΤο μεσημέρι της 1ης Φεβρουαρίου του 1959 υπογράφηκε η σύμβαση δια της οποίας καταργήθηκαν από την πρωτεύουσα και τον Πειραιά τα Τραμ με σκοπό την απόδοση των δρόμων στην ελεύθερη κυκλοφορία οχημάτων. Ωστόσο τα τραμ συνέχισαν να λειτουργούν για περίπου ένα έτος ακόμα. Στις 15 Οκτωβρίου του 1960 έκαναν την τελευταία εμφάνισή τους στους δρόμους. Έγραψε ο δημοσιογράφος Πέτρος Χάρης\n"Τα τραμ που περνάγανε κάτω από τα παράθυρά μας κάθε πέντε, δέκα λεπτά, έπαιζαν πάντα την ίδια συμφωνία του παλαιού, του κουρασμένου σιδερικού που ήταν πάντα ορμητικό κι έλεγες πως θα ξεθεμελιώσει τα σπίτια, κι από τις δύο μεριές του δρόμου. Κι όμως για τον επιδρομέα αυτό μπορεί να έχω κι ένα δάκρυ. Μαζί του έφυγε κι ένας άλλος καιρός, ένας παλαιός καιρός, μια μικρότερη Αθήνα, που είχε κι αυτή την ομορφιά της....Ας μείνει όμως ζωντανή μόνο η μνήμη αυτού του επιδρομέα, η ανάμνηση μιας εποχής και το τραμ ας πάει στο καλό. Κι ας του ευχηθούμε εκεί που βρίσκεται, να έχει την ησυχία του που δεν μας άφηνε να έχουμε όσο ζούσε" (Εφημερίδα "Ελευθερία" φ. 21.1.1965)\nΤο "τραμ το τελευταίο" για τους Πειραιώτες ήταν και αυτό που είχε ξεκινήσει ιστορικά να είναι πρώτο. Της διαδρομής "Τελωνείο - Σταθμός Λαρίσσης" που λειτούργησε έως το 1960. Το όχημα θρυλικό όχημα "63" σχεδιασμένο από τον Μίνω Αργυράκη, φωτογραφημένο από τους Ηνωμένους Φωτορεπόρτερς και φιλοτεχνημένο σε πίνακα ζωγραφικής από τον Δ. Σταματίου.\n(Εφημερίδα "Ελευθερία" φ. 31.8.1958)\nΜερικές από τις διαδρομές που κάλυπταν τα τραμ αποφασίστηκε να αντικατασταθούν από τρόλεϊ, ενώ άλλες καταργήθηκαν. Η μόνη γραμμή που διατηρήθηκε ήταν όπως αναφέραμε αυτή του Περάματος.\nΣτον Πειραιά οι γραμμές τρόλεϊ και των λεωφορείων (αρχικά) διατήρησαν τους αριθμούς δρομολογίων των Τραμ όπου τα αντικατέστησαν, ενώ κληρονομιά της εποχής των Τραμ αποτελούν σήμερα και οι στάσεις των τρόλεϊ που διατηρούν τις ονομασίες της εποχής των τροχιοδρόμων. Το τελευταίο τραμ, της γραμμής του Περάματος, αποσύρθηκε από την κυκλοφορία στις 23 Μαρτίου του 1977. Έτσι ο Πειραιάς μπορεί να μην ήταν η πρώτη πόλη που απέκτησε τραμ, ήταν όμως στα σίγουρα η τελευταία.\nΤο τραμ επανέρχεται στους δρόμους του Πειραιά. Αυτό που κρίθηκε ως οπισθοδρόμηση στο παρελθόν φαντάζει ως εξέλιξη στις μέρες μας. Το μέλλον και μόνο αυτό θα καταδείξει την ορθότητα ή όχι αυτής της απόφασης.\nΠαράρτημα φωτογραφιών με τραμ στον Πειραιά:\nΤραμ παραλίας μπροστά από τον Άγιο Νικόλαο (όχημα υπ΄ αριθμ. 61)\nΚόσμος περιεργάζεται το Τραμ Περάματος την πρώτη ημέρα κυκλοφορίας του (1 Αυγούστου 1936)\nΚαι τα δύο δεν υφίστανται πλέον. Το παλαιό Δημαρχείο του Πειραιά και το παλαιό Τραμ\nΤο τραμ της Παραλίας (Τσάρλεστον) στην Ακτή Κονδύλη το 1959\nΤο τραμ στη στροφή του ΝΑΤ τη δεκαετία του 1950\nΤο Τραμ στα κατσάβραχα της παράλιας κυκλικής διαδρομής υπ΄ αριθμ. 20 της Καστέλλας το 1938 πριν από την διαμόρφωση του ρομαντικού περίπατου του Μιχάλη Μανούσκου. Οι γραμμές αυτού του δρομολογίου θα ξηλωθούν από τους Γερμανούς κατά την διάρκεια της Κατοχής και θα αποσταλούν σε χυτήρια μετάλλων.\nΔεκαετία 1920, επιβίβαση κυριών σε Τραμ\nΟ Τροχιόδρομος παραλίας κατά μήκος της Ακτής Μιαούλη. Κάτω το οδόστρωμα είναι πλακόστρωτο.\nΤο Τραμ Περάματος επί της οδού Θερμοπυλών\nΚαι πάλι το Τραμ Περάματος καθώς αποσύρθηκε τελευταίο φωτογραφήθηκε όσο κανένα άλλο.\nΝηολογήθηκε από Stefanos Milesis στις 2/19/2019 10:22:00 π.μ. 1 σχόλιο:\nΚΑΤΑΧΩΡΗΘΗΚΕ ΣΤΟ ΒΙΒΛΙΟ ΚΑΤΑΣΤΡΩΜΑΤΟΣ ΠΕΙΡΑΪΚΑ ΤΡΑΜ, Στέφανος Μίλεσης, ΤΡΑΜ, ΤΡΑΜ ΠΕΙΡΑΙΑ, ΤΡΑΜ ΠΕΙΡΑΙΩΣ, ΤΡΟΧΙΟΔΡΟΜΟΙ ΠΕΙΡΑΙΩΣ\nΜαρία Φλαμπουριάρη. Η εμφάνιση της πρώτης Ελληνίδα...\nΜην είδατε τον Παναή; Η θρυλική ιστορία του Παναγ...\nΥδραίος διασπά τον ναυτικό αποκλεισμό του Πειραιά ...


Σύλληψη για παράβαση της νομοθεσίας περί αλλοδαπών - SERRESPOST\nΑρχική Επικαιρότητα Tοπικές ειδήσεις Βισαλτία – Σύλληψη για παράβαση της νομοθεσίας περί αλλοδαπών\nΒισαλτία – Σύλληψη για παράβαση της νομοθεσίας περί αλλοδαπών\nΣυνελήφθη εχθές Τρίτη 14 Ιουνίου 2022 το απόγευμα σε περιοχή των Σερρών, από αστυνομικούς του Αστυνομικού Τμήματος Βισαλτίας, ένας αλλοδαπός άνδρας, καθώς μετά από συντονισμένες ενέργειες των αστυνομικών, εντοπίστηκε να οδηγεί όχημα και σε σήμα των αστυνομικών, ανέπτυξε ταχύτητα προκειμένου να διαφύγει, ενεργώντας επικίνδυνους ελιγμούς, με αποτέλεσμα το όχημα να εκτραπεί της πορείας του και να ακινητοποιηθεί.\nΣτη συνέχεια προσπάθησε να διαφύγει πεζός, ωστόσο άμεσα ακινητοποιήθηκε και συνελήφθη. Στο όχημα που οδηγούσε διαπιστώθηκε να είχε επιβιβάσει 6 αλλοδαπούς άνδρες, με σκοπό τη μη νόμιμη μεταφορά τους προς το εσωτερικό της χώρας.\nΤο παραπάνω όχημα κατασχέθηκε, καθώς και ένα κινητό τηλέφωνο που βρέθηκε στην κατοχή του συλληφθέντα. Προανάκριση διενεργείται από την Υποδιεύθυνση Ασφάλειας Σερρών.\nΠροηγούμενο άρθροΣέρρες – Κερδίστε εισιτήρια για το Θερινό Σινεμά\nΕπόμενο άρθρο7 ποτάμια στην Ελλάδα για αναζωογονητικές βουτιές


Σωματική δραστηριότητα στο σήμερα - fitnessvibes.gr\nΠόσο διαφορετικά είναι όσα αφορούν την άσκηση σήμερα με τότε που ήμασταν παιδιά. Μάθε παρακάτω τι γίνεται με την σωματική δραστηριότητα σήμερα και γιατί είναι τόσο σημαντική.\nΌταν ήμασταν παιδιά η σωματική δραστηριότητα ήταν βασικό κομμάτι της ζωής μας. Τρέχαμε παντού χωρίς έγνοιες και σκέψεις, κάναμε βόλτες με το ποδήλατο, σκαρφαλώναμε, παίζαμε ομαδικά παιχνίδια και συμμετείχαμε σε αθλήματα. Καθώς όμως μεγαλώναμε και ξεκινούσαν οι ευθύνες, οι υποχρεώσεις και τα άγχη καθίσαμε κάτω και βάλαμε σε προτεραιότητα το πως θα τα διαχειριστούμε όλα αυτά. Με αποτέλεσμα να μείνει λίγος ή ελάχιστος έως καθόλου χρόνος για τη σωματική δραστηριότητα και αυτό διότι κανείς δε φρόντισε να μας πει ότι η άσκηση είναι κάτι παραπάνω από παιχνίδι αλλά ζωτικής σημασίας για την υγεία μας.\nΤι εννοούμε με τον όρο όμως “σωματική δραστηριότητα”;\nΟι όροι “σωματική δραστηριότητα”, “άσκηση”, “φυσική κατάσταση” χρησιμοποιούνται συνεχώς για να αναφερθούν στο να είναι κανείς σωματικά δραστήριος. Ωστόσο, σε επιστημονικούς όρους όλοι αυτοί έχουν αμυδρές διαφορές στη σημασία. Οι πιο συχνοί όροι εμφανίζονται παρακάτω:\nΣωματική δραστηριότητα: Όλες οι σωματικές κινήσεις που έχουν ως αποτέλεσμα τη δαπάνη ενέργειας. Σε αυτές περιλαμβάνονται καθημερινές δραστηριότητες όπως οι δουλείες του σπιτιού, τα ψώνια και η εργασία μας.\nΆθλημα: Σωματική δραστηριότητα που περιλαμβάνει δομημένα ανταγωνιστικά συμβάντα που διέπονται από κανόνες. Σε πολλές ευρωπαϊκές χώρες, ο όρος άθλημα χρησιμοποιείται για να συμπεριλάβει και την άσκηση όπως και τη σωματική δραστηριότητα στον ελεύθερο χρόνο μας.\nΦυσική κατάσταση: Ένα σύνολο χαρακτηριστικών όπως η αντοχή, η κινητικότητα και η δύναμη που σχετίζονται με την ικανότητα να κάνουμε πραγματικότητα τη σωματική δραστηριότητα.\nΣήμερα είναι εντυπωσιακό το γεγονός με πόσους τρόπους η άσκηση και η κίνηση μπορούν να βελτιώσουν σημαντικά την υγεία και την ευεξία.\nΑκόμη και αν δε μπορείτε να επισκεφτείτε ένα γυμναστήριο λόγω των τωρινών συνθηκών είναι σημαντικό να παραμένετε σωματικά ενεργοί. Είναι αν όχι απαραίτητο αλλά ζωτικής σημασίας να βάλετε την κίνηση στη ζωή σας.\nΟι επιπτώσεις της καθιστικής ζωής στην υγεία μας είναι πολλές αλλά και σοβαρές, γι αυτό είναι σημαντικό να εντάξουμε σταδιακά στη ζωή μας την άσκηση, ακόμη και στην πιο απλή μορφή της όπως το περπάτημα ή το τρέξιμο.\nΑκόμη και αν πλέον η εργασία για πολλούς γίνεται από το σπίτι, μπορείτε να οργανώσετε το χρόνο σας ώστε να κάνετε μικρά διαλείμματα, στη διάρκεια των οποίων θα μπορείτε να κάνετε σύντομους περιπάτους ή ένα μικρό σετ ασκήσεων είτε οδηγούμενο από έναν εξειδικευμένο δάσκαλο είτε από παρακολούθηση online μαθημάτων ή online προγράμματα γυμναστικής.\nfitnessworkoutάθλημαάσκησηγυμναστικήδραστηριότητασωματική δραστηριότηταφυσική δραστηριότηταφυσική κατάσταση


Καταρρίπτει μύθους το Skiathos Palace Cup | Ιστιοπλοΐα | gazzetta.gr\nΤετάρτη, 27 Απριλίου 2016 - 14:37\nΚαταρρίπτει μύθους το Skiathos Palace Cup\nΌλα είναι έτοιμα για το πρώτο προειδοποιητικό σήμα των αγώνων την Παρασκευή 6 Μαΐου στις 11 το πρωί.\nΟι άνθρωποι του Ναυτικού Ομίλου Ελλάδος και του τοπικού Ναυτικού Ομίλου Σκιάθου μέσα από στενή συνεργασία και πολλές ώρες δουλειάς, θα φιλοξενήσουν ένα πρωτάθλημα που φιλοδοξεί να αποτελέσει ορόσημο στο χώρο. Και αυτό όχι γιατί ο στίβος του αγώνα θα στηθεί στο μοναδικό σκηνικό των Κουκουναριών αλλά γιατί σαν διοργάνωση θα θέσει νέα δεδομένα στο τραπέζι.\nΑγωνιστικά πληροί όλες τις προϋποθέσεις που ορίζει η παγκόσμια ομοσπονδία ιστιοπλοΐας (ISAF) για να το αναγνωρίσει και να του δώσει το grade που απαιτείται ώστε οι αγωνιζόμενοι να μαζέψουν τους πολυπόθητους βαθμούς στην παγκόσμια κατάταξη του match racing. Το ότι θα γίνουν σωστοί αγώνες στη θάλασσα όμως δεν λέει κάτι από μόνο του. Ίσως να είναι και αυτονόητο. Τι είναι λοιπόν αυτό που διαφοροποιεί το Skiathos Palace Cup;\nO εκπαιδευτής του Ναυτικού Ομίλου Ελλάδος και υπεύθυνος για το Match Race Academy, του πρώτου κέντρου καλλιέργειας του Match Racing στη χώρα, Άκης Τσαρούχης, εξηγεί γιατί ο αγώνας αυτός θα θέσει νέες βάσεις στο χώρο:\n«Η απόφαση να στηθεί ένας αγώνας αυτού του μεγέθους σε ένα μέρος μακριά από το γνωστό μας playground στο Μικρολίμανο, μπροστά στο εντευκτήριο του ομίλου μας, ήταν μια μεγάλη πρόκληση. Στον Ναυτικό Όμιλο Ελλάδος, δουλεύουμε χρόνια για να αντιστρέψουμε την άποψη που υπάρχει ότι ‘η ιστιοπλοΐα είναι άθλημα για πλουσίους’. Λειτουργούμε ακαδημίες για κάθε ηλικία, που με μια συνδρομή γυμναστηρίου, άτομα κάθε ηλικίας μπορούν να μαθαίνουν και να χαίρονται την ιστιοπλοΐα όλο το χρόνο. Οι αγώνες, βοηθούν τους μαθητές μας να αποσβαίνουν την προσπάθεια που κάνουν αλλά και να παρακολουθούν την πρόοδό τους. Ταυτόχρονα, αποτελούν μια διασκεδαστική διαδικασία.\nΈτσι λοιπόν, η οικονομία και η διασκέδαση είναι δυο συστατικά που δεν θα έπρεπε να λείπουν από το Skiathos Palace Cup ώστε αυτό να έχει επιτυχία. Όμως, σε ένα μέρος μακριά από τα σπίτια, τα σκάφη και την οργάνωση του ομίλου μας, υπήρχε ο κίνδυνος να εκτροχιαστεί το κόστος για τον αθλητή. Αυτό είναι πολύ μακριά από αυτό που οραματιζόμαστε και σίγουρα θα έδινε λάθος μηνύματα. Με τη βοήθεια σημαντικών χορηγών, όπως το ξενοδοχείο Skiathos Palace, καταφέραμε το ακριβώς αντίθετο!\nΕξασφαλίσαμε διαμονή, διατροφή και μετάβαση στο νησί για τους αθλητές με αποτέλεσμα να κάνουμε έναν αγώνα όπως πρέπει να είναι για τον αθλητή ιστιοπλόο: Οικονομικός! Καταφέραμε να δημιουργήσουμε τις συνθήκες ώστε να συμμετέχει ο καθένας και να καταφέρει να διακριθεί, χωρίς να μετράει το αν έχει την οικονομική δυνατότητα να συμμετέχει σε έναν αγώνα εκτός «έδρας». Ταυτόχρονα, η διοργάνωση με ένα πλούσιο après sail πρόγραμμα εκδηλώσεων αλλά και με προσοχή σε όλες τις λεπτομέρειες υπόσχεται να κάνει τους πάντες να διασκεδάσουν μέσα και έξω από τη θάλασσα!»\nΤο ότι οι διοργανωτές κατάφεραν να κάνουν έναν αγώνα οικονομικό για τον αθλητή, από μόνο του δεν λέει πολλά. Ο Γενικός Γραμματέας του Ναυτικού Ομίλου Σκιάθου, Βασίλης Σαρρής, εξηγεί πως η διάθεση των Σκιαθιτών δεν είναι για ‘ένα Skiathos Palace Cup κάθε χρόνο’: «Βασικός στόχος μας είναι το να δώσουμε ένα μήνυμα σε όλους ότι μπορούμε και θα κάνουμε ότι περνάει από το χέρι μας να φιλοξενήσουμε διοργανώσεις κάθε είδους στο νησί μας. Για τον μοναδικό στίβο και το υπέροχο σκηνικό έχει φροντίσει ο Θεός. Για την φιλοξενία και την οργάνωση είμαστε εμείς υπεύθυνοι και θα φροντίζουμε να κάνουμε τον αθλητή να νιώθει VIP, κάθε φορά που αποφασίζει να συμμετέχει σε διοργανώσεις μας στο νησί. Φροντίζουμε κάθε λεπτομέρεια που θα τον κάνει να νιώσει όμορφα στη Σκιάθο και θα κοιτάξουμε να μην του λείψει τίποτε. Από το να τον κεράσουμε ένα παραδοσιακό χαμαλί στην άφιξη μέχρι να του έχουμε οχήματα διαθέσιμα, σε συνεργασία με τη Volvo, για ότι μετακίνηση χρειαστεί στο νησί. Με μόνιμες συνεργασίες που μηδενίζουν τα έξοδα μεταφοράς των σκαφών στο νησί, με φιλόξενους επιχειρηματίες και ξενοδόχους που θέλουν να συνδράμουν στους αγώνες που διοργανώνουμε αλλά και με υποδομές που ενώνουν το νησί τακτικά με πλοίο με όλη τη χώρα και με αεροπλάνο με όλη την Ευρώπη, το Skiathos Palace Cup, φιλοδοξούμε να είναι μόνο η αρχή. Προσπάθειά μας είναι να στήσουμε υποδομές ώστε να φιλοξενούμε τακτικά αγώνες και προπονητικά camp χωρίς να χρειάζεται η μεταφορά σκαφών από αλλού. Φυσικά, σε διοργανώσεις που αυτό απαιτείται, θα κάνουμε ότι μπορούμε ώστε να βοηθούμε ομίλους και αθλητές να συμμετέχουν οικονομικά αλλά και να έχουν την καλύτερη δυνατή εμπειρία από το νησί και τη διοργάνωση. Το Skiathos Palace Cup, είναι ένας match racing αγώνας, με περιορισμένο αριθμό συμμετοχών ώστε όλα να είναι ελεγχόμενα και απλά στην πρώτη μας αυτή προσπάθεια. Ταυτόχρονα, επιλέξαμε να συνεργαστούμε με τον Ναυτικό Όμιλο Ελλάδος που έχει το μεγαλύτερο know how στην διεξαγωγή match race αγώνων στη χώρα ώστε να είμαστε σίγουροι και για το αποτέλεσμα και στη θάλασσα.\nΜέσα από αυτή τη διαδικασία και με την διεξαγωγή αγώνων θέλουμε να γνωρίσουν οι Σκιαθίτες την ιστιοπλοΐα. Θέλουμε να κάνουμε την ιστιοπλοΐα τη νέα ενασχόληση όλων των παιδιών του νησιού και όραμά μας είναι μια θάλασσα γεμάτη με πανάκια όλο το χρόνο!»\nH προσπάθεια του ΝΟΣκιάθου να γνωρίσει στους σκιαθίτες την ιστιοπλοΐα, με όχημα το Skiathos Palace Cup, παίρνει σάρκα και οστά στην Παρασκευή 6 Μαΐου στις 17:00, όπου μετά τα τελευταία match της ημέρας, όποιος θέλει, θα μπορεί να ανεβαίνει στα σκάφη και να κάνει ιστιοπλοΐα μαζί με έμπειρους εκπαιδευτές. Φυσικά, όλο το τριήμερο των αγώνων, το θέαμα αναμένεται συναρπαστικό και όσοι βρεθούν στις Κουκουναριές θα το απολαύσουν!


Ο Μαυρος Καπιταλισμος * The black capitalism * Der schwarze Kapitalismus * Il capitalismo nero: Γιατί ?\n* Περισσότεροι από 1 δισ. άνθρωποι ζουν με λιγότερο από 1 δολάριο την ημέρα, με το σχεδόν μισό πληθυσμό της γης (2,8 δισεκατομμύρια) να ζουν με λιγότερα από 2 δολάρια την ημέρα.\n* Κάθε βράδυ 800 εκατομμύρια άνθρωποι κοιμούνται νηστικοί.\n* Ο ένας στους πέντε ανθρώπους του πλανήτη, δηλαδή 1.6 δισεκατομμύρια άνθρωποι, δεν έχει πρόσβαση σε ασφαλές πόσιμο νερό.\n* Οι δύο στους πέντε ανθρώπους του πλανήτη, δηλαδή 2.6 δισεκατομμύρια άνθρωποι, δεν έχουν πρόσβαση σε κατάλληλες εγκαταστάσεις υγιεινής και αποχέτευσης.\n* 114 εκατομμύρια παιδιά σε όλο τον κόσμο δεν έχουν πρόσβαση στη βασική παιδεία και 584 εκατομμύρια γυναίκες είναι αναλφάβητες.\n* Σύμφωνα με την Παγκόσμια Έκθεση Ελέγχου της UNESCO του 2007, η εξασφάλιση της βασικής παιδείας σε όλους τους ανθρώπους θα κόστιζε 11 δισ. δολάρια κάθε χρόνο� τα μισά χρήματα δηλαδή από αυτά που ξοδεύουν οι Αμερικανοί για παγωτό.\n* 600 εκατομμύρια παιδιά ζουν σε συνθήκες απόλυτης φτώχειας. Κάθε χρόνο περισσότερα από 10 εκατομμύρια παιδιά πεθαίνουν από την πείνα και από αρρώστιες οι οποίες θα μπορούσαν να προληφθούν - αυτό σημαίνει ότι κάθε μέρα χάνουν τη ζωή τους 30.000 παιδιά, ένα παιδί δηλαδή κάθε τρία δευτερόλεπτα.\n* Κάθε μέρα ο ιός του HIV/AIDS σκοτώνει 6.000 ανθρώπους και 8.200 μολύνονται από το θανατηφόρο ιό.\n* Κάθε χρόνο περισσότερες από μισό εκατομμύριο χάνουν τη ζωή τους κατά τη διάρκεια της εγκυμοσύνης τους και της γέννας - αυτό σημαίνει ένας θάνατος κάθε λεπτό.\n* 70% των ανθρώπων που υποφέρουν από έσχατη ένδεια είναι γυναίκες.\nΜε την αριστερά του κώλου ΣΥΝ+ΣΥΡΙΖΑ+ etc etc+ ΚΚΕ + ΠΑΜΕ etc, etc, που περιμένει την όξυνση της φτώχειας να φέρει την επανάσταση της διχτατορίας των προλετάριων Αλέξη+Αλέκλου+Αλέκας\nκαι τα "πράσινα άλογα" της παρέας Γιωργάκη-Ανδρουλάκη-Χρυσοχοίδη, που περιμένουν το φάντασμα του ΚέΙνς, την τιμή της Χίλαρυ και το όραμα του Ομπάμα να αντιμετωπίσει τη φτώχεια,\nΗ ΦΤΩΧΕΙΑ ΘΑ ΣΚΟΤΩΝΕΙ ΑΦΟΥ ΠΡΩΤΑ ΘΑ ΜΑΣ ΓΔΕΡΝΕΙ ΖΩΝΤΑΝΟΥΣ.\nΓΙ' ΑΥΤΟ ΞΥΠΝΗΣΤΕ ΑΔΕΡΦΙΑ ΚΑΙ ΑΔΕΡΦΕΣ ΚΑΙ ΓΚΡΕΜΙΣΤΕ ΤΑ ΑΔΕΡΦΑΤΑ


Οι άστεγοι του Σεπτεμβρίου, εκπαιδευτικοί και φοιτητές - Εφημερίδα Κεφαλονιά\nΟι άστεγοι του Σεπτεμβρίου, εκπαιδευτικοί και φοιτητές\nΘα τους δεις σε όλους τους τουριστικούς προορισμούς στις αρχές του Σεπτέμβρη, όταν το μεγάλο πόπολο έχει φύγει. Αυτοί τότε έρχονται. Σαν πρόσφυγες κουβαλούν βαλίτσες με ρούχα, βιβλία, τα απολύτως απαραίτητα κουζινικά, το λαπτοπάκι τους. Είναι οι άστεγοι του Σεπτέμβρη.\nΈχουν ήδη ψάξει στο διαδίκτυο, σε μεσιτικά, τηλεφωνώντας και δεν έχουν βρει τίποτα. Γυρίζουν με τ’ αμάξι, με το παπί, ή με τα πόδια από κολώνα σε κολώνα ψάχνοντας εκείνες τις κίτρινες χάρτινες πινακίδες με τα κόκκινα γράμματα «Ενοικιάζεται». Θα πάρουν τηλέφωνα. Θα χτυπήσουν πόρτες. Οι πόρτες θα κλείσουν στα μούτρα τους. Δεν βρίσκουν τίποτα. Το σπίτι είναι κλεισμένο όλο τον Σεπτέμβρη, με βραχυχρόνιες μισθώσεις (βλέπε airbnb, booking και δεν συμμαζεύεται). Ίσως και πρώτες μέρες του Οκτώβρη να μην μπορούμε. Α, και δεν νοικιάζουμε ολοχρονικά. Ιούνιο θα φύγετε. Όχι Ιούνιο, Μάιο. Έχει ανοίξει η σεζόν και μας το ζητάνε στο ίντερνετ από νωρίς. Αλλά… καλύτερα όχι, όχι. Δεν το νοικιάζω. Τέσσερις μήνες το καλοκαίρι βγάζω τα λεφτά του χρόνου, αν θέλετε, τώρα που το σκέφτομαι, μπορείτε να το νοικιάσετε με τη μέρα.\nΚαι, στα πολιτισμένα νησιά της χώρας ετούτης, η ύψιστη αξία είναι πόσα θα εισπράξουμε, Άσπρα και μαύρα. Τα τουριστόπουλα έχουν χρήμα – και εμείς θα σώσουμε τον κόσμο; Εξάλλου, αυτό είναι το μέλλον. Τα τουριστόπουλα. Η βραχυχρόνια μίσθωση. Ο Ξένιος Ζευς. Σαν στο σπίτι σου, τουριστόπουλο. Εσύ, αναπληρωτάκο, φοιτητάκο, γιατράκο, αντιθέτως, τράβα στο σπίτι σου, είμεθα ρεζερβέ. Και, μπορεί να είμαστε πατριώτες και να υψώνουμε λάβαρα επαναστάσεως για τον προαιώνιο ελληνικό πολιτισμό, ωστόσο εκείνους τους έρμους Έλληνες που ήρθαν για να τον διδάξουν στα παιδιά μας, κι εκείνα τα έρμα Ελληνόπουλα που ήρθαν για να τον διδαχθούν στον τόπο μας, τους κρατάμε απέξω, σε λίστα αναμονής. Περίμενε μάτια μου να φύγει το τουριστόπουλο και μετά βλέπουμε. Μετά κι εσένα κάπου θα σε βολέψω κακομοίρη. Αλλά μην παίρνεις και πολλά θάρρητα, γιατί Μάιο – Ιούνιο, τα μπογαλάκια σου και δρόμο. Τι; Δεν έχει τελειώσει το σχολείο; Έλα μωρέ, Μάη μήνα θα τα μάθουνε όλα τα παιδιά; Κάθε φορά που βλέπω τους άστεγους του Σεπτέμβρη, στο μυαλό μου έρχεται μονάχα μία φράση: Η Ελλάδα δεν τρώει απλώς τα παιδιά της, τώρα πια, στα νησιά του Ξενίου Διός τους κλείνει και την πόρτα στα μούτρα!


Λοίμωξη από Naegleria Fowleri - Emedi.gr - Πρόληψη Υγείας\nΑρχικήΚλασική ΙατρικήΛοίμωξη από Naegleria Fowleri\nΛοίμωξη από Naegleria Fowleri\nΧρήσιμες πληροφορίες για τη λοίμωξη από Naegleria Fowleri\nΗ λοίμωξη από Naegleria είναι μια σπάνια και σχεδόν πάντα θανατηφόρος λοίμωξη του εγκεφάλου. Η μόλυνση από Naegleria προκαλείται από μια αμοιβάδα που βρίσκεται συνήθως σε λίμνες, ποτάμια και θερμές πηγές με ζεστό νερό.\nΗ έκθεση στην αμοιβάδα συμβαίνει συνήθως κατά τη διάρκεια της κολύμβησης ή άλλων θαλάσσιων σπορ.\nΗ αμοιβάδα, που ονομάζεται Naegleria fowleri, ταξιδεύει από τη μύτη στον εγκέφαλο, όπου προκαλεί σοβαρή εγκεφαλική βλάβη.\nΟι περισσότεροι άνθρωποι που έχουν λοίμωξη από Naegleria πεθαίνουν μέσα σε μια εβδομάδα από την εμφάνιση συμπτωμάτων. Εκατομμύρια άνθρωποι εκτίθενται στην αμοιβάδα που προκαλεί τη λοίμωξη κάθε χρόνο, αλλά μόνο λίγοι από αυτούς αρρωσταίνουν από αυτήν.\nΟι επαγγελματίες υγείας δε γνωρίζουν γιατί ορισμένοι άνθρωποι αναπτύσσουν λοίμωξη από Naegleria ενώ άλλοι όχι.\nΣΗΜΕΙΑ ΚΑΙ ΣΥΜΠΤΩΜΑΤΑ ΛΟΙΜΩΞΗΣ ΑΠΟ NAEGLERIA FOWLERI\nΗ λοίμωξη από Naegleria προκαλεί μια ασθένεια που ονομάζεται πρωτοπαθής αμoiβική μηνιγγοεγκεφαλίτιδα. Η πρωτοπαθής αμoiβική μηνιγγοεγκεφαλίτιδα είναι μια εγκεφαλική λοίμωξη που οδηγεί σε οίδημα του εγκεφάλου και καταστροφή του εγκεφαλικού ιστού. Τα συμπτώματα της λοίμωξης από Naegleria αρχίζουν γενικά εντός δύο έως 15 ημερών από την έκθεση στην αμοιβάδα.\nΤα αρχικά σημεία και συμπτώματα συχνά είναι:\nΡινική συμφόρηση ή έκκριση\nΑλλαγές στην οσμή ή στη γεύση\nΚαθώς η ασθένεια επιδεινώνεται, τα σημεία και τα συμπτώματα μπορεί επίσης να περιλαμβάνουν:\nΗ ασθένεια μπορεί να εξελιχθεί γρήγορα και συνήθως οδηγεί σε θάνατο εντός πέντε περίπου ημερών από την έναρξη των συμπτωμάτων. Αναζητήστε άμεση ιατρική βοήθεια εάν εμφανίσετε ξαφνική έναρξη πυρετού, κεφαλαλγίας, δυσκαμψίας του αυχένα και εμετού, ιδιαίτερα εάν βρεθήκατε πρόσφατα σε ζεστό, γλυκό νερό.\nΑΙΤΙΑ ΛΟΙΜΩΞΗΣ ΑΠΟ NAEGLERIA FOWLERI\nΗ μόλυνση από Naegleria προκαλείται από την αμοιβάδα Naegleria fowleri, η οποία απαντάται συχνότερα σε θερμά, γλυκά νερά σε όλο τον κόσμο, ειδικά κατά τους καλοκαιρινούς μήνες. Η αμοιβάδα βρίσκεται, επίσης, μερικές φορές στο έδαφος. Η αμοιβάδα εισέρχεται στο σώμα σας μέσω της μύτης σας μέσω μολυσμένου νερού, λάσπης ή σκόνης και ταξιδεύει στον εγκέφαλό σας μέσω των νεύρων που μεταδίδουν την όσφρησή σας. Μόνο ένα μικρό ποσοστό από τα εκατομμύρια των ανθρώπων που εκτίθενται στη Naegleria fowleri αρρωσταίνουν ποτέ από αυτό. Γιατί κάποιοι άνθρωποι μολύνονται μετά την έκθεση και άλλοι όχι, δεν είναι γνωστό.\nΗ αμοιβάδα δε μεταδίδεται από άτομο σε άτομο. Επίσης, δε μπορείτε να μολυνθείτε πίνοντας μολυσμένο νερό.\nΤο αλμυρό νερό, όπως το νερό του ωκεανού και της θάλασσας, και οι σωστά καθαρισμένες και απολυμασμένες πισίνες δεν περιέχουν την αμοιβάδα naegleria.\nΠΑΡΑΓΟΝΤΕΣ ΚΙΝΔΥΝΟΥ ΛΟΙΜΩΞΗΣ ΑΠΟ NAEGLERIA FOWLERI\nΕκατομμύρια άνθρωποι εκτίθενται στην αμοιβάδα που προκαλεί τη λοίμωξη από Naegleria κάθε χρόνο, αλλά μόνο λίγοι άνθρωποι αρρωσταίνουν από αυτήν.\nΜερικοί παράγοντες που μπορεί να αυξήσουν τον κίνδυνο μόλυνσης από τη Naegleria ή αμοιβάς η πρωτεύς ή Amoeba proteus περιλαμβάνουν:\nΚολύμπι σε γλυκό νερό. Οι περισσότεροι άνθρωποι που αρρωσταίνουν έχουν κολυμπήσει σε μια λίμνη γλυκού νερού τις προηγούμενες δύο εβδομάδες.\nΚύματα καύσωνα. Η αμοιβάδα ευδοκιμεί στη ζέστη ή σε ζεστό νερό. Οι λοιμώξεις είναι πιο πιθανό να εμφανιστούν τους καλοκαιρινούς μήνες και στις νότιες πολιτείες, αλλά μπορεί επίσης να εμφανιστούν και σε πιο βόρειες πολιτείες.\nΗλικία. Τα παιδιά και οι νεαροί ενήλικες είναι οι πιο πιθανές ηλικιακές ομάδες που θα επηρεαστούν, πιθανώς επειδή είναι πιθανό να παραμείνουν στο νερό περισσότερο και είναι πιο δραστήριοι στο νερό.\nΡινικός καθαρισμός ή άρδευση. Πολύ σπάνια, έχουν εμφανιστεί λοιμώξεις σε άτομα που χρησιμοποιούσαν μολυσμένο νερό βρύσης για να πλύνουν τα ιγμόρειά τους ή για να καθαρίσουν τη μύτη τους. Για να διασφαλίσετε ότι το νερό σας είναι ασφαλές για ξέπλυμα κόλπων, μη χρησιμοποιείτε νερό απευθείας από τη βρύση. Χρησιμοποιήστε αντ ‘αυτού βρασμένο ή αποσταγμένο νερό.\nΠΡΟΛΗΨΗ/ΑΠΟΦΥΓΗ ΛΟΙΜΩΞΗΣ ΑΠΟ NAEGLERIA FOWLERI\nΤα ακόλουθα μέτρα μπορεί να μειώσουν τον κίνδυνο μόλυνσης από Naegleria:\nΜην κολυμπάτε και μην πηδάτε σε λίμνες και ποτάμια με ζεστό γλυκό νερό.\nΚρατήστε τη μύτη σας κλειστή ή χρησιμοποιήστε κλιπ μύτης όταν πηδάτε ή βουτάτε σε ζεστά σώματα γλυκού νερού.\nΑποφύγετε να διαταράξετε τα ιζήματα ενώ κολυμπάτε σε ρηχά, ζεστά νερά.\nΔΙΑΓΝΩΣΗ ΛΟΙΜΩΞΗΣ ΑΠΟ NAEGLERIA FOWLERI\nΗ μόλυνση με την αμοιβάδα naegleria συνήθως επιβεβαιώνεται μέσω εργαστηριακής εξέτασης του εγκεφαλονωτιαίου υγρού (ΕΝΥ), του υγρού που περιβάλλει τον εγκέφαλο και το νωτιαίο μυελό. Για τη λήψη δείγματος ΕΝΥ, ένας γιατρός πραγματοποιεί οσφυονωτιαία παρακέντηση. Κατά τη διάρκεια αυτής της διαδικασίας, μια βελόνα εισάγεται μεταξύ δύο σπονδύλων στο κάτω μέρος της πλάτης. Μια μικρή ποσότητα ΕΝΥ αφαιρείται και αποστέλλεται σε εργαστήριο, όπου εξετάζεται με μικροσκόπιο για να διαπιστωθεί εάν υπάρχει αμοιβάδα naegleria. Μια οσφυονωτιαία παρακέντηση μπορεί επίσης να χρησιμοποιηθεί για τη μέτρηση της πίεσης του εγκεφαλονωτιαίου υγρού και την αναζήτηση φλεγμονωδών κυττάρων. Ένας γιατρός μπορεί να συνταγογραφήσει απεικονιστικές εξετάσεις, όπως αξονική τομογραφία (CT) ή καλύτερα μαγνητική τομογραφία (MRI) για να αποκαλύψει οίδημα και αιμορραγία εντός του εγκεφάλου.\nΑξονική τομογραφία. Αυτή η διαδικασία συνδυάζει προβολές ακτίνων Χ που λαμβάνονται από πολλές διαφορετικές κατευθύνσεις σε λεπτομερείς εικόνες διατομής.\nMRI. Ένα μηχάνημα μαγνητικής τομογραφίας χρησιμοποιεί ραδιοκύματα και ισχυρό μαγνητικό πεδίο για να παράγει εξαιρετικά λεπτομερείς εικόνες μαλακών ιστών, όπως ο εγκέφαλος.\nΘΕΡΑΠΕΙΑ ΛΟΙΜΩΞΗΣ ΑΠΟ NAEGLERIA FOWLERI\nΛίγοι άνθρωποι επιβιώνουν από τη λοίμωξη, ακόμη και με θεραπεία. Η έγκαιρη διάγνωση και θεραπεία είναι ζωτικής σημασίας για την επιβίωση.\nΗ συνιστώμενη θεραπεία για τη λοίμωξη είναι ένας συνδυασμός φαρμάκων, συμπεριλαμβανομένων:\nΑμφοτερικίνη Β, ένα αντιμυκητιασικό φάρμακο που συνήθως εγχέεται σε μια φλέβα ή στον χώρο γύρω από το νωτιαίο μυελό για να σκοτώσει τις αμοιβάδες.\nΜιλτεφοσίνη, ένα φάρμακο που χρησιμοποιείται συνήθως για τη θεραπεία της λεϊσμανίασης, αλλά χρησιμοποιείται και κατά της αμοιβάδας naegleria σε εργαστηριακές μελέτες και μελέτες σε ζώα. Έχει επίσης χρησιμοποιηθεί για την επιτυχή θεραπεία λοιμώξεων με άλλους τύπους αμοιβάδων.\nΆλλα αντιμυκητιασικά φάρμακα.\nΟ γιατρός σας μπορεί να συστήσει άλλα φάρμακα ή θεραπευτικές επιλογές για τη διαχείριση ή τη μείωση του οιδήματος του εγκεφάλου.\nΑλλαγές στην οσμή\nαμοιβάς η πρωτεύς\nζεστά γλυκά νερά\nθανατηφόρα λοίμωξη εγκεφάλου\nκαταστροφή εγκεφαλικού ιστού\nλίμνες γλυκού νερού\nποτάμια γλυκού νερού\nπρωτοπαθής αμoiβική μηνιγγοεγκεφαλίτιδα\nπρωτοπαθής αμεβική μηνιγγοεγκεφαλίτιδα\nΠροηγούμενο άρθροΠλασματική διαταραχή\nΕπόμενο άρθροΚουσκούς πουτανέσκα


ξενοδοχεια Cappadocia – Κριτικές και Προσφορές - TripAdvisor\nCappadocia: Ξενοδοχεία – Κριτικές και Προσφορές\nΞενοδοχεία στην τοποθεσία Cappadocia\nCappadocia Ενοικιαζόμενα Διαμερίσματα\nΞενοδοχεία Όλα τα Cappadocia Ξενοδοχεία Κατά τύπο ξενοδοχείου\nΞενοδοχεία με την καλύτερη ποιότητα-τιμή στην τοποθεσία Cappadocia Cappadocia: Κορυφαία οικογενειακά ξενοδοχεία Ρομαντικά ξενοδοχεία στην τοποθεσία Cappadocia Πολυτελή ξενοδοχεία στην τοποθεσία Cappadocia Ξενοδοχεία για επιχειρηματίες στην τοποθεσία Cappadocia Πτήσεις\n> Cappadocia Ξενοδοχεία\nB&B / Πανδοχεία (150)\nΕιδικές προσφορές (42)\nξενοδοχεια Cappadocia – Κριτικές και Προσφορές\nΔωρεάν internet υψηλής ταχύτητας (79)\nΔωρεάν στάθμευση (79)\nΥπηρεσία δωματίου (59)\nCappadocia: Ειδικές προσφορές\nΠροβολή όλων των ειδικών προσφορών στην τοποθεσία Cappadocia\nΚορυφαίες επιλογές στην τοποθεσία Cappadocia\n161 Κριτικές Ουργκούπ, Cappadocia Hezen Cave Hotel\n205 Κριτικές Ortahisar, Cappadocia Argos In Cappadocia\n392 Κριτικές Uchisar, Cappadocia Rose Valley House\n32 Κριτικές Cavusin, Cappadocia Cappadocia Cave Suites\n431 Κριτικές Γκορέμε, Cappadocia Kapadokya Ihlara Konaklari & Caves\n69 Κριτικές Guzelyurt, Cappadocia Περισσότερα Gamirasu Cave Hotel\n602 Κριτικές Αϊβαλί, Cappadocia Suhan Cappadocia Hotel\n153 Κριτικές Avanos, Cappadocia Goreme Inn Hotel\n418 Κριτικές Γκορέμε, Cappadocia Λιγότερα Βαθμολογία Ταξιδιωτών του TripAdvisor\nΚριτική για ξενοδοχεια Cappadocia – Κριτικές και Προσφορές\nΤο TripAdvisor Travelers' Score παρέχει κριτική για ξενοδοχεια Cappadocia – Κριτικές και Προσφορές με βάση τα σχόλια της κοινότητας ταξιδιωτών του TripAdvisor. Διαβάστε τις κριτικές μεμονωμένων ξενοδοχείων των ταξιδιωτών προτού πραγματοποιήσετε κράτηση.\nCappadocia: Δείτε περισσότερες πληροφορίες\nCappadocia: Ξενοδοχεία με πρόσφατες κριτικές\nΞενοδοχεία σε Cappadocia Συνιστάται για\n5 αστέρων Ξενοδοχεία σε Cappadocia\n4 αστέρων Ξενοδοχεία σε Cappadocia\n3 αστέρων Ξενοδοχεία σε Cappadocia\n4.028 ξενοδοχεία, 126.471 Κριτικές Σιγκαπούρη Ξενοδοχεία\n533 ξενοδοχεία, 115.962 Κριτικές Αθήνα Ξενοδοχεία\n643 ξενοδοχεία, 45.327 Κριτικές Μιλάνο Ξενοδοχεία\n2.034 ξενοδοχεία, 108.658 Κριτικές Βοημία Ξενοδοχεία\n4.710 ξενοδοχεία, 147.111 Κριτικές Ιόνια Νησιά Ξενοδοχεία\n4.060 ξενοδοχεία, 94.438 Κριτικές Λειψία Ξενοδοχεία\n204 ξενοδοχεία, 6.305 Κριτικές Αττική\n1.100 ξενοδοχεία, 56.114 Κριτικές Παρίσι\n135 από 135\nTan Pension Cappadocia (Γκορέμε) Νο 121 από 135 Ξενοδοχεία στην τοποθεσία Cappadocia Νο 42 από 42 Ξενοδοχεία στην τοποθεσία Γκορέμε\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Ayse Hanim Konagi Motel (Ουργκούπ) Νο 122 από 135 Ξενοδοχεία στην τοποθεσία Cappadocia Νο 47 από 55 Ξενοδοχεία στην τοποθεσία Ουργκούπ\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Kapadokya Inn Hotel (Ortahisar) Νο 123 από 135 Ξενοδοχεία στην τοποθεσία Cappadocia Νο 7 από 9 Ξενοδοχεία στην τοποθεσία Ortahisar\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Turban Hotel Urgup (Ουργκούπ) Νο 124 από 135 Ξενοδοχεία στην τοποθεσία Cappadocia Νο 48 από 55 Ξενοδοχεία στην τοποθεσία Ουργκούπ\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Club Urgup (Ουργκούπ)\nΝο 125 από 135 Ξενοδοχεία στην τοποθεσία Cappadocia Νο 49 από 55 Ξενοδοχεία στην τοποθεσία Ουργκούπ\n“The splendor of village's nature”\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Gomeda Hotel (Mustafapasa)\nΝο 126 από 135 Ξενοδοχεία στην τοποθεσία Cappadocia Νο 6 από 6 Ξενοδοχεία στην τοποθεσία Mustafapasa\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Buyuk Hotel (Ουργκούπ) Νο 127 από 135 Ξενοδοχεία στην τοποθεσία Cappadocia Νο 51 από 55 Ξενοδοχεία στην τοποθεσία Ουργκούπ\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Almira Hotel (Ουργκούπ) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Hotel Cappa (Ουργκούπ) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Hotel Kapo (Avanos) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Janet Hotel (Ουργκούπ) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Lusi Evi Boutique Hotel (Ortahisar) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Sarnic Hotel (Ουργκούπ) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Stone Concept Hotel (Avanos) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. Yakut (Ortahisar) Γράψτε πρώτοι μια κριτική για αυτό το ξενοδοχείο\n*Οι παραπάνω τιμές παρέχονται από τους συνεργάτες για διαμονή δύο ατόμων σε ένα δωμάτιο και δεν συμπεριλαμβάνονται όλοι οι φόροι και τα τέλη. Ανατρέξτε στους συνεργάτες μας για περισσότερες λεπτομέρειες. 135 από 135


Κισσαμικός: Κλήθηκε στην Εθνική της χώρας του ο Κίκε - Flashnews.gr\nΚισσαμικός: Κλήθηκε στην Εθνική της χώρας του ο Κίκε\nΧωρίς τον Κίκε Σένο συνεχίζονται οι προπονήσεις του Κισσαμικού αφού ο 23χρονος επιθετικός απουσιάζει με άδεια για υποχρεώσεις με την Εθνική ομάδα της χώρας του.\nΟ Κίκε θα συμμετάσχει στην αποστολή της Εθνικής ομάδας της Ισημερινής Γουινέα, όπως και ο Ράντι του ΟΦΗ, στο φιλικό με τον Λίβανο, που θα γίνει την Τρίτη 11 Οκτωβρίου.\nΕκτός προπονήσεων της ομάδας μας θα παραμείνει για λίγες ημέρες ο Κίκε, που κλήθηκε στην Εθνική ομάδα της Ισημερινής Γουινέας για το διεθνές φιλικό με τον Λίβανο, που θα διεξαχθεί την Τρίτη 11 Οκτωβρίου.\nΟ 23χρονος επιθετικός αποτελεί βασικό στέλεχος της Εθνικής ομάδας της χώρας του τα τελευταία χρόνια και ήταν «παρών» και στα ματς της 2ης προκριματικής φάσης του Παγκοσμίου Κυπέλλου για την αφρικανική ζώνη.\nΗ Ισημερινή Γουινέα δεν κατάφερε να προκριθεί στη φάση των ομίλων, αφού αποκλείστηκε από το Μαρόκο. Στο πρώτο ματς στην έδρα της νίκησε με 1-0, αλλά στη ρεβάνς ηττήθηκε με 2-0, με τον Κίκε να είναι στο αρχικό σχήμα και στις δύο αναμετρήσεις.\nΧωρίς προβλήματα πραγματοποιήθηκε η προπόνηση της Παρασκευής για την ομάδα μας, στο Δημοτικό Στάδιο Κισσάμου. Απόντας ήταν ο Κίκε, που λείπει με άδεια για τις υποχρεώσεις του με την Εθνική ομάδα της Ισημερινής Γουινέας.\nΟ Βλάχος έκανε χαλαρό τρέξιμο, ενώ με την υπόλοιπη ομάδα προπονείται πλέον ο Μάριο Μαρτίνεθ, μετά το ειδικό πρόγραμμα που ακολούθησε για την αποκατάσταση του τραυματισμού του.\nΤο Σάββατο (08/10) στις 17:00, στο γήπεδο Μάλεμε, είναι προγραμματισμένο το φιλικό παιχνίδι με τον Πλατανιά.\nΠαρασκευή, 7 Οκτωβρίου 2016, 20:40\nΡάντι και Κίκε έπαιξαν με την Ισημερινή Γουινέα


Σταύρος Μπένος: Μπορεί ένας άνθρωπος να σώσει την Εύβοια; - ΔΙΑΖΩΜΑ\nΑργυρώ Μποζώνη , 8.10.2021\nΜετά τις καταστροφικές πυρκαγιές του καλοκαιριού, ο Σταύρος Μπένος κλήθηκε από τον πρωθυπουργό να αναλάβει την ανασυγκρότηση της Εύβοιας. Οι εργασίες έχουν αρχίσει ήδη και μαζί με αυτές και η έντονη κριτική. Θα τα καταφέρει;\nTην περασμένη εβδομάδα η ομάδα που εργάζεται για την ανασυγκρότηση της Εύβοιας είχε την πρώτη από τις τακτικές συναντήσεις που θα πραγματοποιεί κάθε μήνα. Για πολλές ώρες μελετητές, χορηγοί, επιστήμονες, περιβαλλοντολόγοι, υπουργοί και δημοτικοί και περιφερειακοί άρχοντες συζητούσαν το ολιστικό σχέδιο ανάπτυξης και ανασυγκρότησης του νησιού.\nΟ εμπνευστής του σχεδίου Σταύρος Μπένος θέλει να εργάζεται ήσυχα και χωρίς περισπασμούς αυτή την περίοδο, χωρίς δηλώσεις, ωστόσο δέχτηκε να παρουσιάσει στη LiFO το όραμά του για την Εύβοια όχι μόνο της επόμενης μέρας αλλά και του μέλλοντος.\nΤον συναντήσαμε στο σπίτι του στην Αθήνα, στο Διάζωμα, και του ζητήσαμε να μοιραστεί μαζί μας ένα ημερολόγιο όσων έχουν συμβεί μέχρι σήμερα και το πώς θα προχωρήσει αυτό το περίπλοκο, φιλόδοξο, δύσκολο αλλά και αισιόδοξο για τον τόπο και τους κατοίκους του έργο.\n— Ας πάρουμε τα πράγματα από την αρχή, κύριε Μπένο. Εν μέσω μιας πολύ δύσκολης κατάστασης, όταν οι φωτιές στην Εύβοια δεν είχαν σβήσει ακόμα, σας έγινε μια πρόταση από τον Κυριάκο Μητσοτάκη να είστε ο επικεφαλής για την αντιμετώπιση της καταστροφής στην Εύβοια, κάτι που θεωρήθηκε και από τον διεθνή Τύπο άνοιγμα της συντηρητικής παράταξης προς τον κεντρώο και τον αριστερό πολιτικό χώρο. Ο ΣΥΡΙΖΑ, διά στόματος Ν. Ηλιόπουλου, είπε ότι αναλαμβάνει ένας άνθρωπος ο οποίος «δεν γνωρίζει την πραγματικότητα της βόρειας Εύβοιας». Γνωρίζοντας ότι μέχρι σήμερα έχετε αρνηθεί πολλές προτάσεις που σας έγιναν και από τον ΣΥΡΙΖΑ και από τη ΝΔ, θα ήθελα να μου πείτε τον λόγο για τον οποίο αποδεχτήκατε μια τόσο μεγάλη πρόκληση.\nΛοιπόν, την ημέρα που δέχτηκα το τηλεφώνημα από τον πρωθυπουργό ήμουν στην Καλαμάτα, συνόδευα έναν Αλβανό οικογενειακό μας φίλο για να τον βοηθήσω να βγάλει κάποια χαρτιά. Ενώ ήμουν στα γραφεία Μετανάστευσης, χτυπούσε το κινητό μου, δεν ήξερα τον αριθμό, δεν το σήκωνα, αλλά είδα ότι έπαιρναν συνεχώς, οπότε κάλεσα εγώ γιατί κατάλαβα ότι επρόκειτο για κάτι επείγον. Ήταν η γραμματέας του πρωθυπουργού.\nΘα σου αφηγηθώ όλη τη συζήτηση που είχα μαζί της. Σε μια πολύ φιλική ατμόσφαιρα μου είπε: «Θα σου ζητήσω κάτι που δεν μπορείς να μου αρνηθείς». Κατά καιρούς είχα αρνηθεί διάφορα πράγματα. Συνέχισε λέγοντας: «Θα σου ζητήσω να συνεχίσεις να κάνεις αυτά που κάνεις, αλλά για έναν εθνικό σκοπό. Θέλω όλη την προίκα που έχεις σωρεύσει στη ζωή σου, και ενισχύθηκε με το Διάζωμα, να την αξιοποιήσεις, είσαι ο καλύτερος που διαθέτει η πατρίδα, να το κάνεις για τη βόρεια Εύβοια».\nΟύτε στιγμή δεν σκέφτηκα να αρνηθώ, δεν είχα το δικαίωμα. Οποιοσδήποτε και να μου έκανε αυτή την πρόταση θα δεχόμουν. Μόνο ένα πράγμα ζήτησα, να μην αλλάξει η εικόνα της ζωής μου ‒ το είχα πει κι άλλη φορά στον πρωθυπουργό ότι εγώ είμαι σε έναν νέο φιλοσοφικό κύκλο, είμαι εθελοντής. Ο κύκλος της τρέχουσας πολιτικής έκλεισε οριστικά για μένα πριν από δεκατέσσερα χρόνια. Δεν θέλω θώκους, δεν θέλω αμοιβές.\nΑυτά είναι δυο μεγάλες προτεραιότητες, τα δίκτυα και ο δρόμος. Θα γίνει ένα master plan και για τον κεντρικό και για τους δευτερεύοντες άξονες. Το γραφείο που θα το αναλάβει έχει πιάσει ήδη δουλειά προκειμένου να αξιολογηθούν όλες οι μελέτες που έχουν γίνει μέχρι τώρα. Μάλιστα αυτό το master plan δεν αφορά μόνο τη βόρεια Εύβοια αλλά όλο το νησί.\n— Εσείς από πού βιοπορίζεστε;\nΑπό τη σύνταξή μου, τα οικονομικά μου είναι γνωστά και τα ίδια εδώ και χρόνια. Αυτό, δεν θέλω κάτι άλλο.\n— Εσείς είστε αυτός που αποφάσισε για το σχήμα που θα δώσει, όπως λέτε, αυτήν τη μάχη;\nΟ πρωθυπουργός δέχτηκε ‒μολονότι είχε κι εκείνος ένα σχήμα στο μυαλό του‒ τη δική μου πρόταση, μια διάταξη μάχης, γιατί το πεδίο θα αλλάζει συνέχεια και σε αυτές τις περιστάσεις, αν δεν έχει κάποιος το γενικό πρόσταγμα, τα πράγματα δεν πρόκειται να προχωρήσουν. Και είναι αλήθεια πως ό,τι ζήτησα μου το έχει δώσει και στην πράξη με περιβάλλει με την εμπιστοσύνη του κι αυτό μου γεννά μεγαλύτερες υποχρεώσεις, τη διαχείριση των πραγμάτων με σεμνότητα και σοφία.\nΜου πρόσφερε άπλετο χρόνο για το πρόγραμμα, τον οποίο δεν χρειάστηκα ‒ το έχω μέσα μου το πρόγραμμα, μέσα σε μία εβδομάδα το είχα έτοιμο. Το παρουσίασα με την «επιτροπή Μπένου», μια ομάδα που δεν έχει τα χαρακτηριστικά που αρχικά είχε σκεφτεί ο πρωθυπουργός, δηλαδή δεν είναι μια «επιτροπή σοφών», γιατί οι επιτροπές σοφών είναι για think tank, όχι για μάχες. Εγώ θέλω να έχω τα αρμόδια υπουργεία και μια ομάδα συνεργατών με τους οποίους θα δημιουργηθεί μια μεγαλύτερη ομάδα.\nΚατά τα άλλα ζήτησα να αξιοποιηθούν δυο άνθρωποι, επίσης ως εθελοντές, ο Γιάννης Ζηρίνης, άριστος γνώστης των ευρωπαϊκών προγραμμάτων, και η Ελισάβετ Πρέζα από τη διαχειριστική αρχή της Στερεάς Ελλάδος, που έχει και το πρώτο διδακτορικό στην πατρίδα μας στις ολοκληρωμένες χωρικές επενδύσεις. Όλοι οι άλλοι γύρω μου είναι εθελοντές.\n— Αυτός ο εθελοντισμός γεννά καχυποψία, ότι υπάρχει υστεροβουλία, να πάρει κάποιος μια δουλειά, ένα έργο. Τι απαντάτε σε αυτό;\nΠροφανώς υπάρχει αυτή η καχυποψία, αλλά εγώ, για να την αποκρούσω, έκανα κάτι για το οποίο είχα επικριθεί πολύ από τα ιδρυτικά μέλη του Διαζώματος. Μετά από τριάντα χρόνια στη δημόσια ζωή, που πέρασα από σκληρά εσωκομματικά πεδία, φυσικές καταστροφές και υπουργικούς θώκους, τα έχω δει όλα, και για να προστατεύσω και το σωματείο και τον εαυτό μου, δεν παίρνουμε ποτέ χρήματα από το Δημόσιο και την Ευρωπαϊκή Ένωση. Όλοι οι πόροι είναι ιδιωτικοί.\n— Δεν παίρνετε ευρωπαϊκά προγράμματα;\nΌχι, όχι, ποτέ. Εμείς ετοιμάζουμε ευρωπαϊκά προγράμματα για το κράτος και την αυτοδιοίκηση. Έχουμε εθελοντές και χορηγούς, κάνουμε προτάσεις, οργανώνουμε μελέτες, τις οποίες κάνουμε δωρεά βάσει ενός νόμου που υπάρχει. Έχουμε κάνει πάνω από εκατό, για όλα τα αναπτυξιακά πεδία, με χρήματα από τα εταιρικά μέλη μας και τον κύκλο κυρίως των δωρητών. Τις παραδίδουμε και το κράτος αποσπά χρήματα από τα ευρωπαϊκά ταμεία, που είναι πλέον πολύ αυστηρά, πρέπει να έχεις ώριμες μελέτες.\nΘα φέρω ένα παράδειγμα για τις μεγάλες μελέτες, από 100.000 έως 200.000 ευρώ. Η προγραμματική περίοδος είναι επτά χρόνια, αν αναλάμβανε μια τέτοια π.χ. το ΥΠΠΟΑ θα του έπαιρνε πέντε χρόνια να την τελειώσει, δηλαδή θα το έχανε το πρόγραμμα. Εμείς την κάνουμε σε έναν χρόνο.\n— Ας υποθέσουμε ότι είμαι μια εταιρεία και σας προσφέρω μια εξαιρετική μελέτη. Θα μπορούσα να πάρω το έργο στη συνέχεια;\nΟύτε για αστείο. Το προσέχουμε αυτό ως κόρη οφθαλμού. Δεν έχει συμβεί ποτέ, ούτε πρόκειται να συμβεί.\n— Στα σόσιαλ μίντια τα σχόλια ήταν πιο ωμά, μίλησαν για την ηλικία σας, ότι είστε μεγάλος για να αναλάβετε, αλλά και για το Διάζωμα, ότι θα έχετε κάποιο κέρδος από τη σχέση σας με την κυβέρνηση.\nΟι αντιδράσεις ήταν αναμενόμενες, έχω ακούσει τόσα και τόσα κατά καιρούς. Την τελευταία δεκαετία το πολιτικό κλίμα έχει γίνει πιο τοξικό και δυστυχώς επιταχυντής αυτής της κατάστασης είναι το διαδίκτυο, το οποίο έχει και την καλή του όψη, είναι ένα πεδίο έκφρασης και ελευθερίας, αλλά είναι και ένα πεδίο όπου κινούνται διαδικασίες που επιβαρύνουν την πολιτική ζωή. Όλα τα περίμενα. Οπότε, μη σας αιφνιδιάσει αυτό που θα πω, ότι τα καλοδέχτηκα. Ήξερα απολύτως τι θα συμβεί και τις Συμπληγάδες που θα βρίσκονταν στον δρόμο μου.\nΈχω μάθει από τη ζωή μου πώς όταν κινείσαι από την αλήθεια και το φως ‒αν μπορείς διαχρονικά να τα υπερασπιστείς‒, ποτέ δεν χάνεις αυτήν τη μάχη. Αρκεί να έχεις τα κότσια να δίνεις την κατάλληλη μάχη για να πας στο επόμενο βήμα.\n— Πάντως, το δημοσίευμα της «Αυγής» σάς πείραξε πολύ, ήρθαν τα βέλη από μια περιοχή πιο συγγενική σας και ιδεολογικά.\nΠάρα πολύ. Σε αυτό το δημοσίευμα, που προέρχεται από ένα ρυπαρό έντυπο, δεν θα έδινα καμία σημασία, αν δεν έκανε αναφορά στο παιδί μου. Θα αναφερθώ σε ένα μόνο επεισόδιο, το τελευταίο, που αφορά ένα παλιό όνειρό μου που είχα από τότε που ήμουν υπουργός επί Σημίτη, τις Λεωφόρους Πολιτισμού. Αυτό το σχέδιο συνδέει τους δρόμους με τα αρχαιολογικά μνημεία που τους περιβάλλουν. Θέλαμε να φτιάξουμε τις προσβάσεις, ώστε ο ταξιδιώτης να μπορεί εύκολα να επισκεφθεί τα μνημεία, κάνοντας στάσεις.\nΗ πρόταση προέβλεπε οι παραχωρησιούχοι να έχουν την ευθύνη όχι μόνο του κεντρικού άξονα αλλά και των προσβάσεων. Η προσβασιμότητα στα μνημεία μας είναι μέγα θέμα, το να φτάσεις σε αυτά είναι μια περιπέτεια. Το πρόγραμμα το δομήσαμε στο Διάζωμα και δρομολογήθηκε πριν από δύο χρόνια στο Ταμείο Ανάκαμψης, του οποίου πρόεδρος είναι ο Σκυλακάκης. Βρήκαμε από χορηγό τα χρήματα, το υποβάλαμε και τώρα βρισκόμαστε σε διαδικασία υποβολής του εθνικού δελτίου.\nΌλη αυτή η κίνηση μεταφράστηκε ως εξής: ότι το Διάζωμα θα πάρει τον προϋπολογισμό του έργου, τα τριάντα εκατομμύρια, που τα έδωσε ο Σκυλακάκης, στον οποίο είχαμε δώσει τη μελέτη. Ανεξάρτητα από το Διάζωμα, ειπώθηκε και ότι ο γιος μου, που έχει μια αξιοπρεπή στάση και είναι αποστασιοποιημένος από μένα ‒εργάζεται στον ιδιωτικό τομέα και είναι εξαιρετικός επιστήμονας‒, φάνηκε να ωφελείται από μια άλλη μελέτη που εγώ του ανέθεσα στην ουσία, κάτι το οποίο δεν συνέβη. Είναι κάτι που ο ίδιος δεν θα δεχόταν ποτέ.\nΜε αυτά και με άλλα ψέματα χτίστηκε αυτό το άθλιο δημοσίευμα, του οποίου η αυτούσια αναπαραγωγή, με τον ίδιο τίτλο, δηλαδή ότι είμαστε «φαμίλια», μαφιόζοι, με πείραξε πολύ, γιατί την «Αυγή» την έχω στην ψυχή μου από άλλες εποχές. Ήταν πυλώνας ήθους και δεοντολογίας. Εν προκειμένω δεν έκαναν την παραμικρή διασταύρωση, δεν πήραν ένα τηλέφωνο να ρωτήσουν.\n— Πάμε στην Εύβοια. Τι σχέση έχετε με τον τόπο;\nΤην έχω γνωρίσει κάνοντας επί δέκα χρόνια διακοπές στα Βασιλικά, σε έναν αδελφικό μου φίλο. Με αυτή την ιδιότητα τη γνωρίζω και από τις επισκέψεις μου ως πολιτικού.\n— Τι είναι η βόρεια Εύβοια για εσάς σήμερα;\nΗ Εύβοια είναι για μένα ό,τι αγάπησα σε όλη μου τη ζωή, ένα ανοιχτό μνημείο, ένα ανοιχτό μουσείο. Και μάλιστα εναλλακτικό, δεν είναι κατάλοιπο πολιτισμού, αλλά ένα μνημείο της φύσης μοναδικό και ένα από τα πράγματα που δεν γνώρισα.\nΑυτό το δάσος διατηρούσε δύο πολύ σημαντικά στοιχεία, τη ρητίνη, που έδινε μια ιδιαίτερη ζωντάνια στο δάσος ‒έμαθα ότι οι «ρητινάδες», όπως τους λέμε, είχε ο καθένας μερικές χιλιάδες δέντρα, που ήταν σαν παιδιά τους‒, και τους μελισσοκόμους, όχι μόνο τους ντόπιους αλλά και τους νομάδες, που πήγαιναν τα μελίσσια τους στο δάσος αυτό. Διακατέχομαι από ένα πάθος σχεδόν ιερό να ξαναγεννηθεί αυτό το δάσος και είναι η απόλυτη προτεραιότητα του προγράμματος και το κέντρο όλων των διεργασιών και των μελετών.\n— Έχετε δώσει στο πρόγραμμα τον τίτλο «Το νέο δάσος – Στο κέντρο της ζωής και της βιώσιμης ανάπτυξης».\nΌλες οι μελέτες θα γίνουν δορυφόροι του δάσους, γιατί αν δεν ξαναγίνει το δάσος, δεν θα γίνει τίποτα. Και εκεί θα επικεντρωθεί η κύρια φροντίδα όλων μας.\n— Άκουσα το σχέδιο που έχετε στη συνάντηση εργασίας και θα ήθελα να μιλήσουμε για τον χρονικό του ορίζοντα του έργου. Σας είδα να είστε πολύ αυστηρός στην τήρηση των χρονοδιαγραμμάτων προκειμένου να επανέλθει μια κανονικότητα στην περιοχή.\nΕπειδή η απόλυτη κανονικότητα μετά από μια τέτοιας έκτασης φυσική καταστροφή είναι σχεδόν αδύνατον να πραγματοποιηθεί και επειδή εγώ έχω μεγάλη εμπειρία σε αυτή την περίοδο μετά τη φυσική καταστροφή, θα κάνουμε κάτι που έχω δοκιμάσει και στην Καλαμάτα και αλλού ως εθελοντής.\nΘα τα πάρουμε με τη σειρά. Στις 17 Αυγούστου παρουσιάστηκα στον πρωθυπουργό με το πρόγραμμά μου, που έχει τρεις κύκλους χρονικούς, τρία εξάμηνα. Το πρώτο εξάμηνο θα γίνουν ταυτόχρονα τρία πράγματα. Το ένα είναι τα επείγοντα και αφορά τα επιδόματα, για να ανακουφιστούν οι άνθρωποι. Το δεύτερο, που γίνεται παράλληλα και επιβλέπει ο Γιώργος Αμυράς, είναι τα αντιπλημμυρικά και αντιδιαβρωτικά έργα ‒ αυτό είναι το πολύ-πολύ επείγον. Εδώ έχουμε έναν διαζωματικό θεσμό, τον θεσμό του αναδόχου των έργων.\n— Θα ήθελα να μου τον εξηγήσετε, γιατί γύρω από αυτόν υπάρχουν πολλές παρεξηγήσεις.\nΒεβαίως. Θα φέρω το παράδειγμα της ΔΕΗ, που προσέφερε δύο εκατομμύρια ευρώ για ένα αντιδιαβρωτικό έργο στη Λίμνη. Αυτό που γίνεται είναι ότι η ΔΕΗ πήρε τη μελέτη από το υπουργείο Περιβάλλοντος ‒αυτό το έργο έχει μελετηθεί ήδη‒ και το εκτέλεσε η ίδια με την επίβλεψη του υπουργείου. Τα χρήματα δεν μπαίνουν στο Δημόσιο και όταν τελειώσει, το παραδίδει. Ο τρόπος είναι γρήγορος και έχουμε καλές ταχύτητες. Έχουν ξεκινήσει τα αντιδιαβρωτικά και σε δεκαπέντε μέρες ξεκινούν και τα αντιπλημμυρικά. Οι δήμοι και οι περιφέρειες έχουν ξεκινήσει ήδη να κάνουν τα μικρότερα έργα.\n— Άρα, συγκρατούμε ότι το πρώτο εξάμηνο προστατεύετε τους ανθρώπους και το απογυμνωμένο δάσος.\nΑκριβώς. Γιατί αν το δάσος χάσει το χώμα του, θα τα χάσει όλα και είναι μεγάλο ζήτημα αυτό. Παράλληλα με αυτό, κινούνται δύο λεωφόροι. Η μία είναι οι διαδικασίες έγκρισης του ΕΣΠΑ, που θα είναι και το θεμέλιο της ανασυγκρότησης, όχι το ποσοτικό ‒πόρους θα πάρουμε και από αλλού‒ αλλά το θεσμικό, το πνευματικό και το ιστορικό.\nΠρέπει να συγκροτήσουμε μια ολοκληρωμένη επένδυση, τα ολιστικά προγράμματα, το θεμέλιό μας, και πρέπει να έχουμε το πρόγραμμα αυτό το ταχύτερο δυνατό, τέλη του 2022. Μέχρι το τέλος του 2021 θα έχουμε τον νόμο ‒ εγώ κρατάω μικρό καλάθι, ότι θα έχουμε τον νόμο τον Φεβρουάριο του 2022. Η δεύτερη λεωφόρος είναι οι μελέτες. Δέκα μεγάλες, θεματικές, που πιάνουν όλες τις πλευρές της δημόσιας και ιδιωτικής ζωής. Η πρώτη χρονική φάση είναι τετράμηνη και η δεύτερη εξάμηνη. Μέχρι τα τέλη Οκτωβρίου θα έχουν υπογραφεί όλες οι συμβάσεις. Στα τέλη Μαρτίου του 2022 θα συναντηθούν οι δύο λεωφόροι: τα ΕΣΠΑ και οι μελέτες, η τροφοδοσία του προγράμματος με την περιγραφή της στρατηγικής, έργα, δράσεις και δικαιούχους. Αυτό είναι κάτι πολύ κρίσιμο, πρέπει να εντοπίσουμε ποιος θα υλοποιήσει το έργο.\n— Είπατε ότι αυτό είναι το ορόσημο, ο Μάρτιος. Τι ακολουθεί;\nΕίναι ορόσημο γιατί τότε θα αρχίσει να οικοδομείται η ολοκληρωμένη χωρική επένδυση. Στη συνέχεια θα οργανώσουμε μια υποδειγματική δημόσια διαβούλευση, τέσσερα τριήμερα, ώστε να συνδέσουμε το άρωμα και τη σοφία της τοπικής κοινωνίας με τους επιστήμονες και τους μελετητές προκειμένου να αναβαθμιστούν και να αναβαπτιστούν οι προτάσεις των μελετητών στην τοπική κοινωνία.\nΤο τρίτο σημείο είναι ότι θα ζητήσω από κάθε μελετητή να προτείνει δύο έργα μικρού προϋπολογισμού και άμεσης υλοποίησης ως τροχιοδείκτες του μέλλοντος. Αυτά θα είναι τα διαμαντάκια του προγράμματος, ώστε οι πολίτες να αρχίσουν να βλέπουν γρήγορα εικόνες του μέλλοντος.\n— Δώστε μου ένα παράδειγμα\nΌπως ξέρετε, το να γειτνιάζει η κωνοφόρος πεύκη με τους οικισμούς είναι κάτι πολύ επικίνδυνο. Η κοινή λογική λέει ότι πρέπει να κάνουμε πυρίμαχες ζώνες με δέντρα ανθεκτικά στη φωτιά. Ο δήμαρχος του Μαντουδίου μού είπε μια καταπληκτική ιδέα: γιατί αυτά τα δέντρα να μη δίνουν και εισόδημα; Να μπουν, για παράδειγμα, καρυδιές και να μπορούν ορισμένες οικογένειες να ζουν από αυτές. Αυτό είναι μια εικόνα του μέλλοντος που θα υλοποιηθεί γρήγορα.\nΜια άλλη εικόνα που μου πρότεινε ο πρόεδρος των ξενοδόχων είναι όλα τα σχολεία απ’ όλη την Ελλάδα να κάνουν περιβαλλοντικές εκδρομές στην Εύβοια, ώστε να αναζωογονήσουν την περιοχή και κομμάτι του τουρισμού. Για να το δέσουμε αυτό ετοιμάσαμε ένα πρόγραμμα περιβαλλοντικό και για τα σχολεία της βόρειας Εύβοιας, που υποβάλαμε στο υπουργείο Παιδείας.\n— Πότε ξεκινούν αυτές οι φυτεύσεις;\nΘα ξεκινήσουν επιλεκτικά, για να λύσουμε και μια παρεξήγηση που υπάρχει. Επειδή κι εγώ είχα την πλάνη ότι θα γίνουν τεχνητά, οι αναδασώσεις, σε ποσοστό μεγαλύτερο του 90%, θα γίνουν με φυσική αναγέννηση, μάλιστα η κωνοφόρος πεύκη έχει τεράστια δύναμη αναγέννησης. Οι δασολόγοι και η μελέτη τους θα μας υποδείξουν πού θα έχουμε επιλεκτικά πράσινες ζώνες, πού θα γίνουν με φυτεύσεις και τεχνητό τρόπο.\nΜόνο ένα πράγμα ζήτησα, να μην αλλάξει η εικόνα της ζωής μου ‒ το είχα πει κι άλλη φορά στον πρωθυπουργό ότι εγώ είμαι σε έναν νέο φιλοσοφικό κύκλο, είμαι εθελοντής. Φωτ.: AΠΕ\nΣυνάντηση του Σταύρου Μπένου με τον υπουργό Τουρισμού, Βασίλη Κικίλια. Φωτ.: Eurokinissi\n— Κύριε Μπένο, γνωρίζω ότι ως «πνευματικός πατέρας» των ΚΕΠ σκέφτεστε ένα αναβαθμισμένο μοντέλο στην περιοχή.\nΘα ήθελα, ξεκινώντας από τη βόρεια Εύβοια, να κάνουμε τα ΚΕΠ πλήρη υποκαταστήματα του κράτους, να βάλουμε και το τραπεζικό σύστημα μέσα σε αυτά, να έχουμε διοίκηση και οικονομία και να αξιοποιήσουμε ταυτόχρονα και μια ωραία ιδέα από το κοινωνικό πρόγραμμα «Βοήθεια στο σπίτι», ένας υπάλληλος να επισκέπτεται τους ανήμπορους ανθρώπους κατ’ οίκον για τις διοικητικές υποθέσεις τους. Είναι και αυτό ένα μικρό πρόγραμμα που αμέσως κάνει τη διαφορά.\nΤον Σεπτέμβριο του 2022 θα αρχίσει και η διαδικασία της έγκρισης της ολοκληρωμένης χωρικής επένδυσης και όταν ολοκληρωθεί, όλοι οι ορίζοντες θα είναι ανοιχτοί, γιατί αυτό το πρόγραμμα δεν μπορεί κανείς να το αλλοιώσει ή να το πειράξει, όχι μόνο γιατί είναι εγγυημένο αλλά και γιατί είναι δεκαετίες μπροστά.\n— Άκουσα σε αυτήν τη συνάντηση εργασίας ότι η πιο δύσκολη στιγμή θα είναι όταν εγκριθούν οι μελέτες και θα αρχίσουν να γίνονται οι αναθέσεις των έργων. Ξέρουμε ότι πολλές φορές οι αναθέσεις προσβάλλονται, με κίνδυνο πολλά έργα να χαθούν. Εσείς με ποιον τρόπο θα το αντιμετωπίσετε αυτό;\nΟ πρώτος τρόπος είναι η ειδική νομοθεσία που υπάρχει σε περίπτωση έκτακτης ανάγκης, μάλιστα θα ζητήσω από τον πρωθυπουργό να παραταθεί αυτή η περίοδος μέχρι να τελειώσει το δικό μου πρόγραμμα, προκειμένου να έχουμε τις ευεργεσίες της νομοθεσίας που είναι ταχύρρυθμη σε όλες τις διεργασίες αναθέσεων. Ο δεύτερος είναι ότι έχω ζητήσει απ’ όλους τους μελετητές ‒και αυτό θα περιληφθεί στις συμβάσεις τους‒ να κάνουν και προτάσεις νομοθετικού περιεχομένου για την επιτάχυνση των έργων. Για παράδειγμα, σίγουρα θέλει τροποποίηση η δασική νομοθεσία.\nΌλα τα πράγματα πρέπει να γίνονται ταυτόχρονα ώστε να στρώσουμε το χαλί για την υλοποίηση του προγράμματος και θα προσθέσω και κάτι ακόμα, που είναι κρίσιμο: πρέπει να φτιάξουμε καλές δημόσιες δομές που θα μπορούν να επιβλέπουν τα έργα, αφού θα είναι οι κύριοι υλοποιητές, και εκεί θα πω με καμάρι ότι θα βοηθήσει και το Διάζωμα εθελοντικά, δωρεάν, κυρίως σε soft δράσεις στις οποίες δεν είναι μαθημένες οι δημόσιες υπηρεσίες, στο αξιακό περιβάλλον του προγράμματος, που αφορά την ψηφιακή και την πράσινη διάσταση, και το πρόσημο της καινοτομίας.\n— Ως επισκέπτης αυτής της περιοχής της Εύβοιας, θα ήθελα να πω ότι δύο πράγματα δεν έχει: καλό ίντερνετ και δρόμους.\n— Πείτε μου τι είναι αυτό που διακρίνατε όταν φτάσατε στην περιοχή;\nΌτι η Ιστιαία είναι ο παράδεισος της οικολογίας και του πρωτογενούς τομέα και η Αιδηψός το τουριστικό υπόδειγμα. Στη μεν Ιστιαία είδα πόσο μεγάλο περιθώριο υπάρχει για τον πρωτογενή τομέα, για καλλιέργειες, είναι τόπος μοναδικός, και στην Αιδηψό είδα πόσο μεγάλο περιθώριο αναβάθμισης έχει το τουριστικό της προϊόν.\n— Να πάμε στο ζήτημα της ενέργειας. Αντιδράσατε στην τοποθέτηση των ανεμογεννητριών στο Τελέθριο, ανακλήθηκαν και οι άδειες που είχαν δοθεί για έργα ΑΠΕ στην περιοχή της βόρειας Εύβοιας. Πώς σκέφτεστε να προχωρήσετε;\nΑυτό που θέλω τώρα είναι μια περίοδος ηρεμίας, να κάνω τη δουλειά μου χωρίς περισπασμούς. Θα ήταν παράδοξο μετά από μια φυσική καταστροφή να τοποθετηθούν εκεί ανεμογεννήτριες, γι’ αυτό και η κυβέρνηση αντέδρασε γρήγορα. Εγώ αγαπώ την αιολική ενέργεια ‒μιλάω γενικά τώρα‒, αλλά επίσης αγαπώ και τον ορθολογισμό, δηλαδή θέλω μελέτες για τη φέρουσα ικανότητα κάθε περιοχής. Σε πολλές περιοχές δεν έχουν τοποθετηθεί καν ανεμογεννήτριες και στην Εύβοια έχει γίνει υπερεκμετάλλευσή τους ‒ σίγουρα οι μελέτες θα μας δώσουν τις απαντήσεις σε αυτό το θέμα.\nΘέλω να πω με καθαρό τρόπο, και απευθύνομαι σε όλους, ότι θα έχουμε πολύ χρόνο να συζητήσουμε. Είναι ένα θέμα που πρέπει να συζητηθεί ήρεμα, πρέπει να διώξουμε τους δαίμονες, γιατί υπάρχουν κι αυτοί, δηλαδή ότι μπήκε η φωτιά για να τοποθετηθούν ανεμογεννήτριες και ότι ο Μπένος ήρθε να βάλει το ιδιωτικό κεφάλαιο. Δεν πρέπει να ξεχάσουμε την πράσινη ανάπτυξη στην πατρίδα μας, γιατί δημιουργούνται διάφορα κινήματα τον τελευταίο καιρό. Είμαι σαφώς υπέρ των ΑΠΕ, αλλά πρέπει, με έναν τρόπο επιστημονικό και με τη βούληση της κοινωνίας, να το εξετάσουμε το θέμα.\n— Σε αυτό το πρόγραμμα ποια είναι η παραμένουσα αξία που θέλετε να δημιουργήσετε στη χώρα, στον τόπο;\nΗ μελέτη «Μένουμε στον τόπο μας», που δεν θα παραμείνει εκεί αλλά θα επεκταθεί και στο «Επιστρέφουμε στον τόπο μας». Φιλοδοξούμε να κάνουμε ένα πρόγραμμα ελκυστικό όχι μόνο για να κρατήσουμε τους ανθρώπους αλλά για να επιστρέψουν και όσοι έφυγαν.\nΕδώ θα μιλήσω για το όνειρο των ονείρων μου, που είναι οι ρετσινάδες. Θέλω να γίνουν, και θα πασχίσω γι’ αυτό, οι πρωταγωνιστές της αναγέννησης του δάσους. Είναι περήφανοι άνθρωποι, δεν θέλουν επιδοματική πολιτική, οι ίδιοι είπαν, προς τιμήν τους, ότι δεν το θέλουν αυτό, ότι θέλουν να παλέψουν για το δάσος. Σας ρωτώ λοιπόν: ποιος αγαπά το δάσος περισσότερο από αυτούς, ποιος είναι ο καταλληλότερος;\nΕγώ θέλω ένα πρόγραμμα αναγέννησης του δάσους, μια μελέτη που θα βάλει το δάσος στη ζωή των κατοίκων ως πρωταγωνιστή της βιώσιμης ανάπτυξης. Και επειδή για μένα τα προγράμματα πρέπει να είναι ανθρωποκεντρικά, πρώτοι θα είναι οι ρετσινάδες, που θα αποκτήσουν εισόδημα μετά από δεκαετίες, και μετά οι μελισσοκόμοι. Μέχρι τότε πρέπει να είναι αυτοί που θα αισθάνονται ότι θα αναγεννήσουν το δάσος και θα δημιουργήσουν εισόδημα για τα παιδιά τους και για τα εγγόνια τους, αυτό είναι το μεγάλο στοίχημα και το κέντρο του προγράμματος.\nΕδώ μπαίνει το Πανεπιστήμιο της Θεσσαλονίκης, που θα μας υποδείξει σε ποια μέρη μπορεί να γίνει αναγέννηση και θα προτείνει λύσεις για τα υπόλοιπα.\n— Είπατε ότι το δύσκολο είναι το απλό. Αυτή είναι η φιλοσοφία σας;\nΕίναι ο οδηγός σε όλη μου τη ζωή. Διάβασα Νίτσε σε νεανική ηλικία, αυτό που γράφει σε μια στιγμή απίστευτης διέγερσης για την απλότητα, είναι το μάθημά μου να πασχίζω για το απλό, για το πέταγμα του περιστεριού. Έχω μεγάλη αυτοπεποίθηση γι’ αυτό το πρόγραμμα, είναι απλό και πειθαρχημένο και έχει μια σαφή ραχοκοκαλιά. Όλο το πρόγραμμα είναι σε ράγες και καθένας έχει μια αποστολή.\nΘα τονίσω αυτό που είπα και προχθές στους μελετητές: να είναι απλοί και σύντομοι. Και θα πω και μια ιστορία με τον Νίτσε: κάποιος τού παρήγγειλε ένα έργο κι εκείνος τον ρώτησε: «Πόσες σελίδες τος θέλεις να είναι; Γιατί αν θέλεις τριακόσιες σελίδες, θα σου το παραδώσω αύριο το πρωί, αν θέλεις μία σελίδα, θέλω έξι μήνες».\nΌταν μπήκατε, μου είπατε: «Σας βλέπω ήρεμο». Προσπαθώ να είμαι σεμνός και να έχουμε μια καλή ατμόσφαιρα μεταξύ μας, είμαστε πολλοί άνθρωποι σε αυτόν τον στίβο. Είμαι ήρεμος όντως. Το βλέπω μπροστά μου το πρόγραμμα, είναι ένας σκοπός, για μένα πρωτίστως πνευματικός.


«True Leader» της ελληνικής οικονομίας, για 6η συνεχή χρονιά, η «Αττικές Διαδρομές A.E.» - Metaforespress\nΑρχικήΑΥΤΟΚΙΝΗΤΟΔΡΟΜΟΙ«True Leader» της ελληνικής οικονομίας, για 6η συνεχή χρονιά, η «Αττικές Διαδρομές A.E.»\n«True Leader» της ελληνικής οικονομίας, για 6η συνεχή χρονιά, η «Αττικές Διαδρομές A.E.»\nH «Αττικές Διαδρομές Α.Ε.» τιμήθηκε, για 6η φορά, με το βραβείο “True Leaders”, στον αναγνωρισμένο θεσμό επιβράβευσης των υγιών επιχειρήσεων που διοργανώνει η ICAP Group, υπό την αιγίδα του υπουργείου Οικονομίας και Ανάπτυξης και του Συνδέσμου Επιχειρήσεων και Βιομηχανιών (ΣΕΒ).\nΌπως σημειώνεται σε σχετική ανακοίνωση, η φετινή βράβευση πραγματοποιήθηκε στο πλαίσιο επίσημης τελετής, παρουσία πλήθους υψηλόβαθμων στελεχών των σημαντικότερων επιχειρήσεων και φορέων επιχειρηματικότητας της χώρας μας.\nΤο βραβείο παρέλαβε ο διευθύνων σύμβουλος της «Αττικές Διαδρομές Α.Ε.», Βασίλειος Χαλκιάς, ο οποίος επεσήμανε τη συμβολή της εταιρείας σε ό,τι αφορά στη λειτουργία ενός σημαντικού έργου όπως είναι η Αττική Οδός, η οποία αποτέλεσε τον προπομπό για τη δημιουργία του φορέα «Ελληνικές Υποδομές & Οδοί με Διόδια» -γνωστός και ως HELLASTRON-, ενός ολοκληρωμένου δικτύου αυτοκινητόδρομων στη χώρα μας.\nΣημειώνεται ότι, “True Leaders” αναδεικνύονται ετησίως, από το 2011, όλες οι εταιρείες και οι όμιλοι- ηγέτες, που ικανοποιούν τα αντικειμενικά κριτήρια που θέτει ο θεσμός που ανέδειξε η ICAP Group.\nΣύμφωνα με την ανακοίνωση, η «Αττικές Διαδρομές Α.Ε.» διακρίθηκε ως “True Leader”, γιατί καλύπτει τα παρακάτω κριτήρια:\nΣυμπεριλαμβάνεται στις 500 πιο κερδοφόρες εταιρείες για το 2017, με κέρδη 5,34 εκατ. ευρώ.\nΣυγκαταλέγεται στην 61η θέση εταιρειών με το μεγαλύτερο αριθμό προσωπικού (συνολικά 218 εργαζόμενοι), έχοντας αυξήσει το προσωπικό της από το 2016 στο 2017 κατά 110 εργαζόμενους.\nΒρίσκεται στις κορυφαίες θέσεις του κλάδου της, με βάση τον Κύκλο Εργασιών για το 2017, που είναι 49,83 εκατ. ευρώ.\nΝα σημειωθεί ότι, η «Αττικές Διαδρομές Α.Ε.» περιλαμβάνεται στο κλειστό και περιορισμένο γκρουπ των εταιρειών που κατατάσσονται από τη 17η έως και την 33η θέση, σε σύνολο 2.900 εταιρειών που καλύπτουν τα πιο πάνω κριτήρια.\nHELLASTRONΑΤΤΙΚΗ ΟΔΟΣΑΥΤΟΚΙΝΗΤΟΔΡΟΜΟΙΒΑΣΙΛΗΣ ΧΑΛΚΙΑΣ\nΕντάχθηκε στο νομοσχέδιο για τις ά...


ελληνικού ενδιαφέροντος...: Χάιδω goes to Hollywood\nΈνα "αθυρόστομο" μεν κείμενο, αλλά περιγράφει "έξω από τα δόντια" την σημερινή παρακμιακή ατμόσφαιρα της χώρας, τις νοοτροπίες, καθώς και τις πρακτικές που μας οδήγησαν εδώ. Το επέλεξα πιστεύοντας ότι πρέπει να διαβαστεί με προσοχή και να μας προβληματίσει.\nΧρόνια πριν, τότε που πήγαινα σχολείο, ήταν η εποχή της έκθεσης ιδεών. Αφού είχες βγάλει καντήλες να διαβάζεις Παπανούτσο και κυριακάτικα Πλωρίτη στο Bήμα για να μάθεις πώς πρέπει να σκέπτεσαι και να δομείς τον λόγο, έφτανε η ώρα να δείξεις κι εσύ τι είχες καταλάβει. Με λέξεις που είχες αντιγράψει από ό,τι άρθρο είχε πέσει στα χέρια σου, με προλόγους που λίγο πολύ όλοι άρχιζαν με τον ίδιο τρόπο και επίλογους που το “συμπερασματικά λοιπόν, βλέπει κανείς”, το παίζαν στάνταρ 1.02 , είχες την ελευθερία τριών ωρών να γράψεις ότι παπαριά κατάφερνες να θυμηθείς με τον πιο περισπούδαστο και εξεζητημένο τρόπο, ώστε να γίνει αποδεκτή. Ο αυτοσχεδιασμός, η φαντασία, η δημιουργικότητα, έπαυαν να υπάρχουν από την στιγμή που έπιανες το στυλό στο χέρι σου και ξεκίναγες την παπαγαλία. “Αστυφιλία”, “λακωνίζειν”, “αρωγη”…τρεις επτά εικοσιμία κι ο παπάς τριανταμία. Δεν είχε σημασία αν όσα έγραφες ήταν πιο ανούσια κι από διάλογο γερμανικής τσόντας άνευ υποτιτλισμού, εκείνο που μετρούσε, ήταν να δέσει το σιρόπι. Αρχή – κυρίως θέμα – τέλος. Μαζί με ασταμάτητο σερβίρισμα ευρωλέξεων, all you can eat για να βρει ο εξεταστής το θέμα “πλήρες” και τις απόψεις “εμπεριστατωμένες”. Όπως και να το κάνουμε, άλλο να πεις “οικογενειοκρατία”, άλλο “νεποτισμός” ειδικά όταν καλείσαι να βγάλεις συμπεράσματα και να δώσεις λύσεις σε προβλήματα τα οποία με τον πιο πειστικό τρόπο πρέπει να παρουσιάσεις ως “καίρια”. Ότι του φάνει του λολοστεφανή.\nΜπορεί καλά-καλά να μην ξέρεις πως να κρατήσεις ένα περίπτερο για δύο μέρες, γιατί σε έχουν κλειδαμπαρώσει στην κοσμάρα της εκπαιδευτικής παρωδίας, αλλά υποχρεούσαι να έχεις άποψη για τον συντηρητισμό της κοινωνίας που οδηγεί τον σύγχρονο άνθρωπο σε τέλμα. Και να δώσεις συγκεκριμένες προτάσεις για την αντιμετώπιση του φαινομένου. Αντί να στρέψεις την κεφάλα σου γύρω και να δεις τι παίζει παραπέρα, παίρνεις ανησυχίες σε ντελίβερυ και αφού τις καταναλώσεις πιο πειθήνια απ’ ότι ο φιντο φολα, ξοδεύεις σκέψη και χρόνο σε θέματα που άλλοι σε έπεισαν ότι σε αφορούν άμεσα. Αν αδιαφορήσεις, είσαι απλά κατώτερος των περιστάσεων και προορισμένος να μην ασχοληθείς ποτέ με τα μεγάλα ερωτηματικά της ανθρωπότητας, το χάσμα των γενεών, το φαινόμενο του θερμοκηπίου, τον ρατσισμό, την τερηδόνα και την σταδιακή εξαφάνιση της τροπικής δεκοχτούρας από τις πόλεις…\nΈτσι ξεκινά ο διαχωρισμός και η δημιουργία των προκάτ πνευματικών τάξεων. Από την μια οι “προβληματισμένοι – ενημερωμένοι – υποψιασμένοι” που έχουν και άποψη και από την άλλη η βίρτσουαλ πλέμπα, που αντί να κάτσει να συνοφρυωθεί γιατί δεν τρώει ο λαθροκόρακας ή γιατί δεν έχει σηκωμάρες ο πιγκουίνος της ανταρκτικής, πετάει το φίφα στο κουτί και κτυπάει δυο πιτόγυρα μαζί με ένα πρωτάθλημα. Σημασία, στα κοινωνικά σπέσιαλ ολύμπικς, δεν έχει η νίκη αλλά η συμμετοχή. Δεν απασχολεί τόσο τι άποψη θα διατυπώσεις, όσο το να δηλώσεις παρών, να σηκώσεις το πλακάτ η να κατεβάσεις τον διακόπτη, την καθιερωμένη ώρα της γης Σάββατο βράδυ, γνωστή και ως ώρα του μαλάκα. Να θέσεις τις προτεραιότητές σου που θα είναι καλύτερες από εκείνες του διπλανού σου και να μπορέσεις επιβάλλοντας η κάνοντας όσο πιο ηχηρές γίνεται τις ιδέες που σου σφήνωσαν στις αύλακες, να ζήσεις στο ισότιμο δημοκρατικό στρουμφοχωριό που έχεις οραματιστεί. Η παράνοια ξεκινά εκεί που η πραγματικότητα αρχίζει να υπηρετεί το παραμύθι. Η σταδιακή υποβάθμιση των αξιών, αρχικά αντικαταστάθηκε με την υπόσχεση μιας καλύτερης προοπτικής ζωής, εκείνης που απήλαυσαν οι γονείς μας μέσω κοινωνικού τουρισμού και παρτούζας διορισμών στο δημόσιο. Σήμερα, αφού τελείωσε το λάδι κι από εκείνο το καντήλι, δοκιμάζουν την μέθοδο πιάσε το τυρί. Μπείτε όλοι στην φάκα και όποιος προλάβει συμπάει την θεσούλα. Οι υπόλοιποι, απλά λουφάζουν πίσω από την ανοιχτή πόρτα, περιμένοντας τη στιγμή που το χέρι της εξουσίας θα πετάξει άλλο ένα ξεροκόμματο.\nΆλλαξε παράγραφο, βάλε στο τραπέζι, λίγο υπαρξιακή ανησυχία, λίγο εθνική υπερηφάνεια, λίγο πατροπαράδοτο μαλακοφιλότιμο. Κόσμησε τα με την επιτακτική ανάγκη για σωτηρία της πατρίδας και είσαι έτοιμος. Η ανησυχία, εναλλάσσεται με την ελπίδα και η τελευταία, χάνεται μέσα στην άρνηση της αποτυχίας. Ο πολίτης δυσκολεύεται να δεχθεί το γεγονός ότι στα τριάντα του, ζει με το όνειρο ενός διορισμού σε κάποιο δημόσιο φορέα και ο κοπρίτης από πάνω αδυνατεί να αντικρύσει το μέγεθος της ανυπαρξίας του, εκτοξεύοντας ύβρεις, αφού του τέλειωσαν οι θέσεις για τους πολλούς. Το σύστημα τρέφεται από την ίδια την αναξιοποίητη ενέργεια και το δυναμικό που πετιέται στον κουβά, σε ένα στοίχημα με μόνο νικητή την κατάντια, την παρακμή και την νοσηρή στασιμότητα. Μπορείς και χειρότερα: Να αγοράζεις ομόλογα ελπίδας και να περιμένεις με περίσσεια σιγουριά την απόδοση που θα δώσουν μακροπρόθεσμα κι ας ξέρεις οτι το σύστημα έχει βαρέσει κανόνι και ότι η μόνη του ελπίδα είσαι εσύ και οι υπόλοιποι. Δεν μπορεί, ο ανθρωπισμός για τον οποίο τόσα έγραψες χωρίς να ξέρεις καν οτι κύριος θαυμαστής του ήταν ένας βαθειά μελαγχολικός Γάλλος που φούνταρε με το αεροπλάνο του κάπου στην κωλότρυπα του Ατλαντικού και στον ελεύθερό του χρόνο έγραφε για μικρούς πρίγκιπες, δεν γίνεται να σε απογοητεύσει. Η συλλογική ειρήνη, ο διεθνισμός, θα καταφέρουν ως έννοιες και ως εφαρμογές, να πλήξουν τον συντηρητισμό και θα μας οδηγήσουν σε μια κοινωνία ανθρώπων και όχι εθνών. Τέτοια σου είπανε, τέτοια λες κι εσύ με την σειρά σου, αναμασώντας κλισαρισμένα δίστιχα και ανάγοντας ιδεολογήματα σε τρόπο ζωής. Όλα είναι θέμα χρόνου, τάιμινγκ. Εκείνος που σε άλλη εποχή και σε άλλη χώρα, στην καλύτερη, φορώντας το σώβρακο στο κεφάλι και το σεντόνι για μπέρτα, θα αγόρευε πάνω σε κανένα παγκάκι για το πως πάπιες και άνθρωποι μπορούν να συνυπάρξουν ειρηνικά, σήμερα αναβαθμίζεται. Παίρνει τηλεοπτικό χρόνο και βαφτίζεται ριζοσπάστης, ρηξικέλευθος, οραματιστής. Συστηματικά παρουσιάζεται ως το αντίπαλο δέος, ως εκείνος που συνειδητά αντιδρά στην άρχουσα τάξη και τους εκφραστές της, σε μια προσπάθεια εγκλωβισμού της κοινής γνώμης σε μονοπάτια που όσο κι αν φαίνονται αντίθετα, τελικά οδηγούν στο ίδιο αποτέλεσμα.\nΗ φαινομενική αντίσταση και η κατά φαντασία ηγεσία, πάνε χέρι χέρι υποβασταζόμενες η μια από την άλλη, κουβαλώντας τις ελπίδες και τις ντεμεκ επιδιώξεις με τις οποίες σε πότισαν από τότε που σταμάτησες το ύπτιο στους αδένες του μπαμπά σου. “Επανάσταση“, φωνάζει ηρωικά ο κατ’ επάγγελμα αριστερός, πατριδοκάπηλος, θρησκόληπτος και πάσης φύσεως βλαμμένος που του είπανε οτι η γνώμη του έχει ιδιαίτερη σημασία και που ανάλογα με το θέμα που αντιμετωπίζεται, μπορεί να γίνει ρυθμιστικός παράγοντας. “Be cool“, λέει ο καρπουζόγυφτος που του φόρεσαν την ποδιά της εξουσίας και την είδε Γκόρντον Ράμσι. Μπορεί να μην ξέρει να φτιάχνει ούτε πατσά, αλλά μια εκτεταμένη ανάλυση για τον κίνδυνο ενοχοποίησης του πολιτικού συστήματος, θα την κάνει και θα σου σερβίρει και λίγο από απειλή της δημοκρατίας, με την ευκολία επίρριψης ευθυνών σε πολιτικά πρόσωπα. Έλλειμμα ελευθερίας, φωνάζουν οι πρώτοι, προβλήματα τα οποία θα πρέπει να αντιμετωπιστούν χωρίς ακρότητες, απαντάνε οι δεύτεροι. Καρικατούρες που παρουσιάζονται ως πρωταγωνιστές στο μόνο έργο που παίζει στην σκηνή εδώ και δεκαετίες, με θεατές γραφικούς ηλίθιους που τρέφονται με την ελπίδα ο προβολέας να ρίξει και πάνω τους λίγο φως, να ζήσουν το προσωπικό χαιλαιτ της πολιτικοκοινωνικής τους παρουσίας και να αφήσουν κληρονομιά ένα βόλεμα στα παιδιά τους.\nΗ ελπίδα πεθαίνει τελευταία, η ρουφιανιά και η μαλακία αντίθετα, είναι αθάνατες. Ενώ το τσουνάμι της φοροεπιδρομής έχει αρπάξει και την μασέλα του χαμηλοσυνταξιούχου που πλέον θεωρεί “θαύμα στην 34η οδό” το να μπορεί να μασήσει μουσκεμένο παξιμάδι, κάποιοι κομματοβολεμένοι φαρδόκωλοι και η ευρύτερη περιφέρεια των λοβοτομημένων, στηρίζουν μετά μανίας τα μέτρα και την πορεία του καθεστώτος που οδηγεί με μαθηματική ακρίβεια στην εξαθλίωση, πιστεύοντας ότι έχουν δόντι στην εξουσία και κάνοντας τα πάντα για να κρατήσουν το δικό τους και τις υπόλοιπες κουφάλες, μέσα στα κέντρα λήψης αποφάσεων. Κάπως έτσι, δημιουργούνται κομματικοί στρατοί. Πειθήνιοι, πουλημένοι, επαγγελματίες ψηφοπραματευτάδες και νεστορίσκοι της ρητορικής του δεκάρικου, βγαίνουν για να συστήσουν ψυχραιμία τώρα που ο Δίας έχει αρχίσει τις παρτούζες, ενώ με πουκάμισο, μαύρο γυαλί και ανησυχία να τρέχει από τις κωλότσεπες, έπαιρναν σβάρνα τα λιμάνια για να διαμαρτυρηθούν για την εισβολή του κινέζικου παράγοντα και τις ταπεινώσεις που δεχόταν καθημερινά ο έλληνας μισθωτός από την ανεπαρκή οικονομική πολιτική της προηγούμενης κυβέρνησης. Όταν δεν μπορείς να ανεβάσεις τον εαυτό σου, ρίξε τους υπόλοιπους και θα συνεχίσεις να είσαι ψηλά. Είτε εσαεί κυβέρνηση, είτε αντιπολίτευση, το μόνο που μετράει είναι να δείξεις ότι έχεις την πρόταση, την ιδέα και τον τρόπο. Ο κόπος είναι εργολαβία άλλων. Τα περιθώρια, χρονικά και ιδεολογικά, έχουν στενέψει εκεί που έπαιζαν με ατάκες για πατρίδα από την μια και επάρατο δεξιά από την άλλη σε μια σαπουνόπερα που κρατούσε χρόνια, τώρα καλούνται να κάνουν σταντ απ κόμεντυ σε ένα κοινό που γίνεται πιο απαιτητικό αφού κόπηκαν και τα ορεκτικά που κάποτε πρόσφεραν απλόχερα.\nΑναπαραγωγή της κρίσης και καταστροφολογία από την μια, μαγικά γιατροσόφια ελπίδας από την άλλη, σε μια παρατεταμένη φάρσα που παίζεται στις πλάτες μας. Εικόνες απόλυτης σήψης και παρακμής που συμπληρώνονται και βρίσκουν ανεκτίμητο σύμμαχο στο παιδί που μιλάει στα αλώνια και στα σαλόνια και που πλασάρεται ως ο Ξανθόπουλος που περιμένει την ψήφο σου για να μπουσταριστεί και να γίνει Κιανου Ρηβς. Μπορεί καλά καλά να μην έχει βγάλει το γυμνάσιο και να έστησε το κασελοκάναλό του μέσα από γραφεία μοντελοβίζιτας και από κασέτες - πάρτε δεξιοί να δείτε πως μας δέρνουν – της μητσοτακικής περιόδου, αλλά έχει πλέον λόγο. Είναι καλεσμένος, αυτός και η κομπανία των αποτυχημένων βιβλιομπακάληδων (εξαιρείται ο Βελόπουλος…) σε κάθε πάνελ – εκπομπή – συζήτηση, για να πει ότι μπούρδα του βαρέσει στην κουρούπα για γεωστρατηγική, οικονομία, παιδεία. Το πρόβλημα βέβαια δεν είναι ότι εκφράζεται, αλλά ότι το σύστημα έχει καταντήσει ανθρώπους να τον ακούνε, και ακόμα χειρότερα να τον ψηφίζουν. Είναι ψήφος αντίδρασης που γίνεται ρεύμα ή τουλάχιστον αυτό θέλει να πιστέψουμε.\nΤώρα βέβαια τί αντίσταση κάνει κάποιος που ψηφίζει με τα τέσσερα το μνημόνιο και στηρίζει κουνώντας χαρωπά την ουρά τις εταιρίες που εκμεταλλεύονται τα διόδια, αυτό είναι άλλο θέμα. Μπορεί να το λύσεις απόψε παρακολουθώντας το dancing η αφού μάθεις τις απόψεις του μπουμπούκου για τα λουλουδάτα σώβρακα. Βολιώτες και Λαρισαίοι ξέρουν ότι το ελληνικό σταρ σύστεμ είναι σύστημα συγκομιδής σιτηρών στον κάμπο της Θεσσαλίας. Κι όμως στα μάτια του εγκεφαλικά κατεστραμμένου Έλληνα, σα να λέμε του μέσου τακτικού τηλεθεατή, αποκτά μια εντελώς διαφορετική σημασία. Γίνεται εκείνο το μαγικό χαλί που πατάς πάνω του νευρωτική, αποτυχημένη κακογαμημένη ανορεξική λούγκρα και γίνεσαι εργασιομανής, προβληματισμένος, πνευματώδης. Βέβαια πάντα μιλάμε για ψωροκώσταινα και στα εγχώρια γκλιτσοκάναλα ευελπιστούν να πιάσουν αποτελέσματα λίφτινγκ με κόστη μπότοξ. Έτσι αφού βαφτίσουν το απογευματιάτικο ξεκωλοξεκατίνιασμα “λαιφσταιλ” και το βραδινό φρυδολιβάνισμα “εκπομπή πολιτικού προβληματισμού”, επιχειρούν να δημιουργήσουν μια δεξαμενή μέσα στην οποία θα εγκλωβίσουν και θα ελέγξουν την αντίδραση αλλά και την ψήφο όσων πιστεύουν σε μια πιο δεξιά κεντροδεξιά πιστοί στις ταμπέλες τους.\nΤην εποχή του μεγάλου κραχ στην Αμερική, τότε που ο κόσμος έκανε ουρές για να πηδήξει από τα παράθυρα του ουρανοξύστη, ακόμα και τότε… ΠΛΗΡΩΝΑΝ όποιον κουβαλούσε ταμπέλα και διαφήμιζε κάτι. Σήμερα η ταμπέλα, αποτελεί προσωπική ιστορία και ένδειξη προσφοράς. Κάτι ξέρει ο μίστερ εθνικό μυξοίδημα που από τα βραβεία που έχει μαζέψει από τις τοπικές που διψούσαν για να δουν την φάτσα τους σε κανάλι εθνικής εμβέλειας κτίζει πισίνα ολυμπιακών διαστάσεων ενώ με τα γαλακτομπούκαλα που μοίρασε στα άγρια χρόνια της εφηβείας του, φτιάχνει μισή γέφυρα του Μάντισον. Τα πλακάτ και οι αυτοεγκλωβισμοί των πρώην αγωνιστών και εκείνων που εμμένουν να φυτοζωούν στο νοσηρό παρελθόν, θα αποτελέσουν την ταφόπλακα του μέλλοντός μας αν συνεχίσουμε να τους στηρίζουμε. Το παραμύθι του σφιχτομπουγάτσα με το αλβανοτουρκικό επίθετο που αφού τον έχεσαν καμιά ντουζίνα περιστέρια, έλαβε την επιφοίτηση και είδε και άγγελο κυρίου που του είπε ότι θα πάρει την πόλη και το σπαθί από τον μαρμαρωμένο βασιλιά πρέπει να τελειώνει. Καρικατούρες του είδους του, δεν έχουν χώρο ούτε σε τριτοκοσμικό χωριό του Μπαγκανταου. Όσο θα νιώθουμε όμως αποκλεισμένοι από παντού, τόσο θα είμαστε πρόθυμοι να δώσουμε βάση στον πρώτο παλιάτσο που με στήριξη του γιδοκαναλικού δίαυλου του διοδιάρχη, θα βγαίνει με πατριωτική μαγκιά να μας μιλήσει για το πως οι Έλληνες ήταν νομοταγείς και ήξεραν υπερήφανα να πληρώνουν τις υποχρεώσεις τους. Όσο θα τους δίνουμε φωνή τόσο θα παρουσιάζουν την υποταγή ως κιμπαριλίκι και την αντίσταση ως αναρχοκομμουνισμό. Όσο η αντιπολίτευση (εκείνοι που δεν ψήφισαν το μνημόνιο και δεν θέλουν η χώρα να μετατραπεί σε ένα πολυπολιτισμικό μπουρδέλο για να εξηγούμαστε...) θα συνεχίσει να χρησιμοποιεί την ξύλινη γλώσσα και να δίνει αξιώματα σε μαριονέτες που επιβλήθηκαν από το σύστημα, τόσο θα χάνει δύναμη και δυναμική. Όσο θα συνεχίσει να τηρεί στάση αναμονής και “υπεύθυνης” – φυγόπονης – αντιπαράθεσης, τόσο θα πετιέται από την έρημο της ασχετοσύνης του ο μπάτλερ της Μαρίκας προσπαθώντας να μας πείσει ότι κρατάει λάβαρο και όχι τραπεζομάντιλο. Όσο θα συνεχίζεται η παρωδία της οικογενειακής διαδοχής στην πολιτική σκηνή, τόσο θα βρίσκεται ένας γλύφτης του συστήματος να μοστράρει ως η ουσιαστική εναλλακτική, μα πάνω απ’ όλα, όσο κλεινόμαστε μέσα σε λογικές δεξιοαριστερών, τόσο θα είμαστε ευάλωτοι στον λαϊκισμό του πρώτου τελειωμένου που από αποτυχημένος και ανεπιθύμητος σαλτιμπάγκος, πλασάρεται ως αυθεντικός αγωνιστής της παράταξης. Όσο θα συνεχίσουμε να στηρίζουμε τα κακά μαθηματικά του στυλ δεν είσαι δεξιός άρα είσαι προδότης – δεν έχεις ενυδρείο άρα είσαι πούστης, τόσο η διχόνοια θα μας οδηγεί στις αγκαλιές “ικανότατων” manchurian candidates ή για να τους αποφύγουμε, στα θέλγητρα της Χάιδως που είδε φως και μπήκε μαζί με την παρέα της. Όσο κι αν λέμε ότι έχουμε ξεπεράσει τα δύσκολα χρόνια, σήμερα ίσως ζούμε την μεγαλύτερη πόλωση από ποτέ. Καλούμαστε, εμείς οι λίγοι ή οι πολλοί, να αντιμετωπίσουμε μια κατάσταση βαθειά ριζωμένη. Ο αγώνας δεν είναι κόντρα σε εκείνους που δεν συντάσσονται μαζί μας, αλλά κόντρα στο σύστημα και τις ίδιες τις αδυναμίες μας.\nΑν ξεπεράσουμε τα πάθη και διορθώσουμε τα λάθη μας τότε δεν έχουμε κάτι να φοβηθούμε και δεν υπάρχει κάτι που δεν μπορούμε να καταφέρουμε. Αν αντί να αναλωνόμαστε μεσημεριάτικα στο γυάλινο κλουβί με τις τρελές καθίσουμε να δούμε τι έχει να πει ο συντοπίτης μου κύριος Νίκος Λυγερός περί ΑΟΖ και αν αντί να σαβουριάζουμε με απάθεια την εσπερινή προπαγάνδα Τρέμη και σια, βάλουμε να δούμε λίγο Καραμπελιά, ίσως να αρχίσουμε να ξυπνάμε. Δεν είναι εύκολο να βγούμε από το καβούκι μας. Φτάσαμε να φοβόμαστε την αλλαγή, εμείς που με την ιστορία μας αλλάζαμε τον κόσμο όποτε γουστάραμε. Είναι όμως ο μόνος τρόπος. Να δούμε τι πραγματικά συμβαίνει. Να καταλάβουμε και να το αλλάξουμε. Είναι καιρός οι αποτυχημένοι τζεφροτσαντηδες μαζί με μαθητευόμενες αποτυχίες και δημαρχοψήστες, να μας απαλλάξουν της παρουσίας τους και των εμπνεύσεών τους. Η δημοκρατία ανήκει στον λαό και όχι το αντίθετο. Είτε αρέσει είτε όχι, τα αφεντικά είμαστε ΕΜΕΙΣ. Ας φερθούμε λοιπόν ανάλογα Ας δείξουμε ποιος έχει το πάνω χέρι.\nΌσο για την Χάιδω, καιρός να καταλάβει ότι δεν παίζουμε και δεν τρώμε άλλη κοροϊδία. Για κακή της τύχη, εδώ δεν είναι Χόλυγουντ και δεν δίνουμε Όσκαρ. Ούτε Κάννες για να πάρει το χρυσό αγγούρι ή ότι άλλο δίνουν στη μάζωξη της τσόντας. Το βραβείο της θα το πάρει στις επόμενες εκλογές, αν ο καράμπελας έχει μπει στην λίστα για δωρητής οργάνων. Μέχρι τότε όμως, το μεγαλύτερο στοίχημα που έχουμε να κερδίσουμε, είναι κόντρα στον ίδιο τον εαυτό μας. Πρέπει να πνίξουμε τις εμμονές μας και να διορθώσουμε τα λάθη μας. Ίσως τότε δούμε ότι πέρα από την αντιπαράθεση και την απάθεια υπάρχει και η δημιουργικότητα. Είναι ωραίος δρόμος. Τουλάχιστον αυτά λένε οι πρόγονοί μας και η ράτσα μας ξέρει να τον βαδίζει. Το μόνο που χρειάζεται είναι να βρούμε το θάρρος να σταθούμε όρθιοι.\nΑναρτήθηκε από Βιβλιόφιλος στις 5:17 μ.μ.


Πώς είναι σήμερα η Ελπίδα από τη σειρά «Για την καρδιά ενός αγγέλου»; - Mothersblog.gr\nΣτα 6 της η Αναστασία Τσιλιμπίου υποδύθηκε την Ελπίδα στη σειρά «Για την καρδιά ενός αγγέλου!».\nΑπό μικρή λάτρευε την τηλεόραση και όνειρό της ήταν να γίνει ηθοποιός. Όνειρο που δεν στέρησαν οι γονείς της όσους ενδοιασμούς κι αν είχαν.\nΗ δημοσίευση κοινοποιήθηκε από το χρήστη Anastasia Tsilimpiou (@anastasia_tsilimpiou) στις 5 Μάι, 2020 στις 8:24 πμ PDT\nΟ μικρός άγγελος μεγάλωσε και έχει γίνει μια εντυπωσιακή γυναίκα\nΗ Αναστασία Τσιλιμπίου έχει μεγαλώσει αρκετά, διατηρεί λογαριασμό στο Instagram που ανανεώνει καθημερινά, έχει συμμετάσχει σε τούρκικη σειρά και συνεχίζει να δραστηριοποιείται στον χώρο της τηλεόρασης.\nSwipe up για να δείτε μερικές από τις φωτογραφίες που ξεχωρίσαμε στο προφίλ της.